सुब्रत राय – टटका खबर\nसुप्रीम कोर्ट के आदेश का बाद सहारा प्रमुख सुब्रत राय के गिरफ्तार करे ला चहुँपल लखनऊ पुलिस खाली हाथ लवटि आइल काहे कि सुब्रत राय घरे ना भेंटइले. कोर्ट उनुका के चार मार्च के अदालत में हाजिर करवावे ला गैरजमानती वारंट जारी कइले बिया. बलिया के बहुचर्चित डाक्टर जे पी शुक्ला के पिछला दिने दिल्ली\nबुध का सबेरे नौसेना के पनडुब्बी आईएनएस सिंधुरत्न में हादसा भइला से सात गो नौसेनिक घवाहिल हो गइले आ दू गो के पता नइखे चलत कि कहाँ गइलें. हादसा का बेरा पनडुब्बी पानी का भीतर रहुवे. एने नौसेना में लगातार होखत हादसा पर रक्षा मंत्री के नाराजगी जतवला का बाद नौसेना प्रमुख एडमिरल डी. के.\nसुब्रत राय के गिरफ्तारी के आदेश मंगलसि सेबी\nसहारा ग्रुप के चेयरमैन सुब्रत राय आ दू गो अउरी अधिकारियन के गिरफ्तारी खातिर सेबी सर्वोच्च न्यायालय से आदेश देबे के निहोरा कइले बिया. सहारा अउरी समय माँगत सर्वोच्च न्यायालय में अपील कइले रहुवे जवना के न्यायालय माने से मना कर दिहलसि. उलटे पूछलसि कि अबहीं ले चौबीस हजार करोड़ रुपिया निवेशकन के लवटावल काहे


देशद्रोही के निर्देशक बनावत बाड़े पूर्वांचल का गैंगवार पर फिल्म – Anjoria\nअप्रैल 2, 2010 मार देब गोली केहू ना बोली, रवि किशन\nपूर्वांचल के माफिया तत्वन के बुलन्द हौसला आ तमंचा का बल पर लहलहात अपराध के फसल आ गैंगवार पर पहिला बेर भोजपुरी फिल्म बनत बा जवना के नाम हऽ मार देब गोली केहू ना बोली. एहमें भोजपुरी सुपर स्टार रविकिशन एगो एनकांउटर किंग का भूमिका में बाड़े.\nचर्चित फिल्मकार जीतेश दूबे के प्रस्तुति आ पायल दूबे निर्मित एह फिल्म के निर्देशन जगदीश शर्मा कर रहल बाड़े जिनकर निर्देशित फिल्म देशद्रोही पिछला साल जम के चर्चा में रहल. रविकिशन का साथे गुंजन पंत के जोड़ी एह फिल्म में पहिला बेर बनल बा. कहे वाला एह फिल्म के गंगाजल, अपहरण, आ, अब तक छप्पन के भोजपुरिया संस्करणौ कह सकेलें. खादी के तरह वर्दी के आपन गुलाम बना लिहले बा आ कइसे माफिया बेलगाम हो गइल बाड़े कि प्रशासन चाहियो के कुछ ना कर पावे, इहे सब एह फिल्म में देखावल बा.\nएह फिल्म में रविकिशन का साथे एगो अउरी आकर्षक नाम बा दीपक दूबे के जिनकर भूमिका लोग के ध्यान में जगह बना ली. दीपक एगो पुलिस इन्सपेक्टर के भूमिका में बाड़े जे हफ्ता भर गोली मारो महीना भर धुआँ फेंकेगे का सिद्धान्त पर काम करेला. फिल्म में एगो मुख्यमंत्री के भूमिका में बारे किरण कुमार आ खलनायकन में रंगमंच के चर्चित कलाकार सिद्धार्थ का साथे बृजेश त्रिपाठीओ के नाम बा. कल्पना शाहो के किरदार मजगर बा. गीत विनय बिहारी के आ संगीत धनंजय मिश्रा के ह. फिल्म के शूटिंग पूर्वांचल में करावल गइल बा आ जल्दिये रिलीज होखे वाली बा.\nजीतेश दूबे एकरा से पहिले अपना फिल्म मुन्नी बाई नौटंकीवाली, धर्मवीर, आ बृजवा से लोगन के दिल जीत चुकल बाड़े.\nस्रोत शशिकान्त सिंह, रंजन सिन्हा.


भाजपा मान लेवे कि मुसलमान ओकरा के वोट ना दिही, ना त बाकी वोट सरक जाई: भाजपा प्रवक्ता\nदेश के अलग-अलग राज्य में4लोकसभा सीट अवुरी 11 विधानसभा सीट खाती उपचुनाव में भारतीय जनता पार्टी के बरिआर खाती पार्टी के केंद्रीय नेतृत्व के ओर से कार्यकर्ता के अनदेखी कईला के जिम्मेदार बतावत पार्टी प्रवक्ता दीप्ति भारद्वाज कहली कि संगठन अवुरी सरकार अपना-अपना कमी के विश्लेषण करे।\nपार्टी के हार प बोलत दीप्ति भारद्वाज कहली कि जीत-हार खाती परिस्थिति जिम्मेदार होखेला। सरकार अवुरी संगठन सोचे कि अयीसन कवन कारण बा कि कार्यकर्ता अपना के असहाय माने लागल बाड़े? भारतीय जनता पार्टी लगे 11 करोड़ कार्यकर्ता बाड़े, तबहूँ अयीसन हार काहें होखता?\nउत्तर प्रदेश के कैराना आ नूरपुर उपचुनाव में पार्टी के हार के कार्यकर्ता के नाराजगी के नतीजा बतावत दीप्ति कहली कि पार्टी अपना स्तर प बहुत मेहनत कईलस, संगठन तत्पर रहे लेकिन कार्यकर्ता उदास रहे।\nकैराना में मुसलमान, जाट अवुरी यादव वोट के गोलबंदी प दीप्ति कहली कि पार्टी मान लेवे कि मुसलमान हमनी के कबहूँ ना वोट दिहे। सरकार अवुरी पार्टी चाहे कुछूओ क देवे, मुसलमान के मन में भाजपा खाती कबहूँ प्रेम ना पैदा होई। ए सच्चाई के पार्टी जतना जल्दी कबूल करी, ओतने बढ़िया होई। कम से कम जवन हमनी के वोट बा, उ त हाथ से ना निकली।\nजब उत्तर प्रदेश भाजपा के प्रवक्ता दीप्ति भारद्वाज से पार्टी कार्यकर्ता के नाराजगी के कारण पूछाईल त उ कहली कि अलग-अलग बहुत कारण बा लेकिन सबसे बड़का कारण बहरी के लोग के पार्टी में शामिल कईला के बाद प्रमुखता दिहल बा। कार्यकर्ता नाराज़ बाड़े कि ओ लोग के मेहनत अवुरी सालों के तपस्या के अनदेखी करत पार्टी बहरी के लोग के जादे महत्व देतिया।\nउत्तर प्रदेश के कैराना अवुरी नूरपुर उपचुनाव में मोदी अवुरी योगी जादू नाकाम हो जाए से जुड़ल एगो सवाल के जवाब में भाजपा प्रवक्ता कहली, "उपचुनाव में मोदी अवुरी योगी के जादू काहें ना चलल एकर कारण त केंद्रीय नेतृत्व बता सकता। हम त बहुत छोट कार्यकर्ता बानी। हम सिर्फ अतने कहब कि कार्यकर्ता के अनदेखी ना होखे के चाही, कार्यकर्ता के बात सुने के चाही।"\nFirst Update: 01 June, 2018 03:55 PM


चार गो कैमरा लगा के क्लाइमेक्स के शूटिंग – Anjoria\nभोजपुरी के मल्टीस्टारर फिल्म “केहू हमसे जीत ना पाई” के क्लाइमेक्स सीन के शूटिंग चाइना क्रीक में भइल जहाँ चार गो कैमरा लगावल गइल रहे. सैकड़न फाइटर आ ब्लास्ट का बीच एह सीन के शूटिंग में फिल्म के सगरी कलाकार शामिल भइले. गोरखपुर के डा॰ वजाहत करीम के बनावल एह फिल्म के लेखक निर्देशक एम आई राज हउवन. कलाकारन में रविकिशन, रिंकू घोषम सुशील सिंह, मनोज टाइगर, राजीव दिनकर वगैरह खास नाम बाड़े. शूटिंग गोरखपुर आ मुंबई में करावल गइल बा.


गंगा देवी बन के धमाल मचइहें पाखी हेगडे | CinemaBhojpuri.in\n- Tagged: पाखी हेगडे\t- no comments\tसिनेमा भोजपुरी के नायिका अदाकारा पाखी हेगड़े अपना जल्दिए रिलीज होखे वाल फिलिम ‘गंगा देवी’ से परदा पर धमाल मचा के रख दीहन. पाखी के ई भूमिका अबतक के उनुकर सबले बेहतरीन भूमिका हवे, एह में पाखी हेगडे एगो राजनीतिक कार्यकर्ता के पत्नी बनल बाड़ी जे बाद में राजनीतिक आ सामाजिक भठियरपन के परदाफाश करे राजनीति में डेग धर दीहें.\nएह फिलिम में पाखी के नायक दिनेशलाल ‘निरहुआ’ हउवें. एकरा अलावे एह साल पाखी के रिलीज होखे वाली फिलिमन में ‘रिक्शावाला आई लव यू’ अउर ‘गंगा जमुना सरस्वती’ ओ में पाखी के जलवा देखल बनी.\nमिलत जुलतपाखी क एक्शन (2)पाखी चलली लंदन (2)८ जुलाई से रिलीज होखे जा रहल बा निरहुआ के औलाद (2)दिल जीत लिहली पाखी ! (2)पवन सिंह, नन्दू निकम्मा, सीमा सिंह, आयटम गर्ल, पाखी हेगडे, बिहारी अस्मिता सम्मान, प्रवेश लाल यादव, बुलन्दी, विजय लाल यादव (2)To the official site of Related Posts via Taxonomies.\tLeaveaReply Cancel reply


‘लाल दुपट्टा मलमल का’ एगो रोमांटिक एक्शन फिल्म – Anjoria\nभोजपुरी परदा पर रोमांटिक एक्शन फिल्म ‘हवा में उड़ता जाये लाल दुपट्टा मलमल का’ धमाल मचावे ला तइयार बा. श्रीमती रमादेवी प्रोडक्शन के बैनर तले बनत एह फिलिम के शूटिंग पिछला दिने मुंबई आ बड़हलगंज के अलग अलग लोकेशन पर पूरा कर लिहल गइल. सुपरहिट फिल्म ‘सत्यमेव जयते’ फेम निर्माता अनिल सिंह के एह फिल्म के गीतकार, संगीतकार, लेखक आ निर्देशक अशोक कुमार दीप हउवें जे एहसे पहिले ‘हो गईल बा प्यार ओढ़निया वाली से’ जइसन सिल्वर जुबली फिलिम निर्देशित कइले रहले.\nएह फिल्म में सुपरस्टार खेसारीलाल यादव, स्मृति सिन्हा, अपूर्वा, अयाज खान, प्रकाश जैस, समर्थ चतुर्वेदी के प्रमुख भूमिका बा. सह निर्माता हउवें अविनाश सिंह ‘गुड्डू’, छांयाकन गौरंग शाह के, एक्शन आर. पी. यादव से, नृत्य रामदेवन, ज्ञान सिंह, आ महेश आचार्य से, आ संपादन उमाशंकर मिश्रा के.\nनिर्माता अनिल सिंह आ निर्देशक अशोक कुमार दीप के कहना बा कि एह फिलिम में रोमांस आ एक्शन के बेहतरीन संगम देखे के मिली.\nआजुकाल्हु एकर पोस्ट प्रोडक्शन के काम चलत बा.


यशराज कैम्प में घुसलें रवि किशन – Anjoria\nMay 16, 2012 Editor मनोरंजन 0\nभोजपुरी के सदाबहार सुपर स्टार रवि किशन क एंट्री अब हिंदी फिल्म जगत के सबले बड़हन बैनर यश राज फिल्म्स में हो गइल बा आ ऊ एह बैनर के नइकी फिल्म के शूटिंग शुरूओ कर दिहले बाड़न. बतावल जात बा कि रवि किशन ओह फिल्म में एगो खासमखास किरदार निभावत बाड़न.\nहिंदी फिलिमन में भोजपुरी के चेहरा कहल जाए वाला रवि किशन अबले हिंदी फिल्म जगत के अनेके बड़का बैनर आ निर्देशकन का साथे काम कर चुकल बाड़े. बाकिर अबही ले यशराज फिल्म्स में काम करे क मौका ना मिलल रहुवे. अब यश राज फिल्म्स के एह नइकी फिल्म से उनकर ई इच्छा पूरा हो गइल बा. एह घरी रवि किशन लगभग एक दर्ज़न हिंदी फिलिमन में काम करत बाड़ें.\nहालिया रिलीज़ डेंजरस इश्क में मीडिया आ दर्शकन के वाह वाही लूटला का बाद रविकिशन जल्दिए डॉ. चंद्रप्रकाश द्विवेदी क फिल्म “मोहल्ला अस्सी” में सन्नी देओल संगे, “जिला गाजियाबाद” में संजय दत्त, अरसद वारसी आ विवेक ओबेराय संगे नज़र आवे वाला बाड़न. एकरे अलावे सेलेब्रेटी डांस शो “झलक दिखला जा” में ऊ बतौर प्रतिभागी नज़र अइहें.\n‘वर्दी वाला गुन्डा’ हो गइलें दिनेशलाल निरहुआ


ओमप्रकाश अश्क Latest Hindi News ओमप्रकाश अश्क, Taja Samachar - News18 इंडिया\nBhojpuri में पढ़ें मलिकाइन के पाती- कबले चालू रखबअ भैया ई उद्योग घरेलू\nअब से 35 साल पहिले एगो कवित्त सुनले रहनी- गजर बजर लड़िका-लड़किन से भरलअ घर भगेलू, कबले चालू रखबअ भैया ई उद्योग घरेलू. ओह बेरा के सुनल बात अब सांच बुझाये लागल बा....\nओमप्रकाश अश्कJuly 20, 2021,12:34 pm IST भोजपुरी न्यूज़\nBhojpuri में पढ़ीं मलिकाइन के पाती- जून प बून, कुजून प गगरी!\nपियासल आदमी के टाइम पर बून भर पानी मिल जाव, ऊ ओकरा खातिर अमरित अइसन होला. कुजून पर गगरी भर पानी कवनो काम के ना रह जाला. एही के कहल जाला- जून प बून, कुजून प गगरी! आईं समझल जाव एह कहावत के मतलब....\nओमप्रकाश अश्कJuly 12, 2021,1:44 pm IST भोजपुरी न्यूज़\nBhojpuri में पढ़ें मलिकाइन के पाती- घर फूटे, गंवार लूटे...गंवई अंदाज में बतकही\nBhojpuri: बिहार के पालिटिक्स में एह घरी चलत उठा-पटक पर एगो गंवई औरत के अपना अंदाज में बतकही एह पाती में बा. सत्ता पक्ष आ विपक्ष पर ओह औरत के नजरिया पढ़ के रउओ दंग रह जायेब....\nओमप्रकाश अश्कJuly 6, 2021,1:57 pm IST बिहार, भोजपुरी न्यूज़\nलालू जेल में रहस, अस्पताल में रहस भा जेल से बाहर रहस, उनकर पोलीटिक्स कबो खतम ना होला. एक तरह से कहल जाव त एह में कवनो बात के अतिश्योक्ति नइखे कि बिहार के राजनीति के सिरमौर हवन लालू प्रसाद यादव....\nओमप्रकाश अश्कJuly 5, 2021,4:50 pm IST बिहार, भोजपुरी न्यूज़\nBhojpuri: जब बाबा नागार्जुन के नागर जी कह देली राबड़ी देवी, पढ़ीं रोचक किस्सा\nबाबा नागार्जुन के जवना साल देहांत भइल, ओकरा पहिले उहां का गंभीर रूप से बेमार पड़नी. तब इलाज खातिर राबड़ी देवी कलक्टर के फोन लगइली, अउर कहली कि नागर जी के इलाज बढ़िया से कराई....\nओमप्रकाश अश्कJune 30, 2021,4:24 pm IST भोजपुरी न्यूज़\nBhojpuri में पढ़ें मलिकाइन के पातीः सांच बात के आंच कइसन!\nपढ़ीं कइसे एगो मेहरारू माने कि घर के मलकिनी अपना पति के चिट्ठी लिखके गांव-घर के सभ हाल समाचार सुना रहल बाड़ी. लोगन के बात सुनके कइसे उ कहाउत कहली अउर सारा मामला से अवगत करा देली....\nओमप्रकाश अश्कJune 29, 2021,4:35 pm IST भोजपुरी न्यूज़\nलोजपा में चिराग पासवान अउर पशुपति पारस के बीच घमासान जारी बा. मानल जाता कि एकर वजह नरेंद्र मोदी के मंत्रालय के होखे वाला विस्तार बा. लेकिन अभी एकर कवनो सूचना जारी नइखे, अइसे में भोजपुरी के दूगो कहावत बिहार के नेता लोगन पर खूब फबता. पढ़ीं......\nओमप्रकाश अश्कJune 22, 2021,5:40 pm IST बिहार, भोजपुरी न्यूज़\nहिन्दी के नामवर आलोचक नामवर सिंह से लेके, कविता के क्षेत्र में महारथ हासिल करे वाला केदार नाथ सिंह आ काशी के अस्सी नामक चर्चित किताब के लेखक काशीनाथ सिंह तक, अइसन कई गो नाम बा, जवन भलहीं हिन्दी के सेवा में आपन जीवन खपा दिहल लोग, बाकिर भोजपुरी खातिर कुछ ना क पवला के मलाल एह लोगन के मन में जरूर होई....\nओमप्रकाश अश्कJune 21, 2021,3:10 pm IST भोजपुरी न्यूज़\nBhojpuri: खेसारीलाल के बरल खीस, पत्रकार लोग के धमकवले- बाट लगा देंगे\nपंकज सिंह नाम के गवैया के गावल गीत पर खेसारीलाल अब लाल-पीयर भइल बाड़े. ओकरा गाना के बोल बा- खेसरिया के बेटी सपनवा में आती है. सांच कहीं त एकर शुरुआत खेसारीलाल पहिले कइले. ऊ गवले रहले- चचिया के बचिया सपनवा में आती है. ओही के तर्ज पर पंकज सिंह गवले बाड़े....\nओमप्रकाश अश्कJune 7, 2021,12:32 pm IST मनोरंजन, बिहार, भोजपुरी न्यूज़\nकेतने लोग त एही से काम चला लेता कि थरेसर के गर्दा से छींक आवत बा. कवनो जांच कहीं नइखे होखत. ढेर केहू करता त गियानी मोर पर मिसिर जी के डगदरी (डाक्टरी) में जाता. मिसिर जी सर्दी, बोखार आ खोंखी के गोटी लिख दे तानी. ढेर लोग त ठीको हो जाता. ए मलिकार, मिसिर जी त गांवहीं रह गइले अबले, ऊ डाकदरी कब पढ़ले?...\nओमप्रकाश अश्कMay 18, 2021,2:50 pm IST उत्तर प्रदेश, बिहार, झारखंड, भोजपुरी न्यूज़\nBhojpuri: बंगाल में उधार के नेता के कतना असर डालि पाइहें, जानीं का बा माहौल\nलोग के सबसे बेसी नाराजगी ओह लोगन से बा, जे काल्ह ले तृणमूल कांग्रेस में रहे आ आज भाजपा के टिकट पर चुनाव मैदान में उतार दिहल गइल बा. पहिलहीं से भाजपा के लोग तृणमूल के नेता लोग से खार खइले रहल बा. कम से कम 2019 के लोकसभा चुनाव के बाद. ...\nओमप्रकाश अश्कMarch 25, 2021,4:01 pm IST देश, भोजपुरी न्यूज़\nBhojpuri Spl: जब ले समोसा में आलू रही, तब ले लालू के शासन रही\nसांच बात ई बा कि सरकार से बाहर रहला के बादो लालू सचहूं समोसा के आलू नियर बिहार आ बिहार से बाहर के राजनीति में बनल बाड़े. भलहीं अबे उनकर बुढ़ापा जेल में कटत बा, बाकिर जवनी गंतिया उनकर दरबार जेल भा अस्पताल में सजत रहेला, ओही से उनकर अपने बनावल कहाउत सांच साबित हो जाला....\nओमप्रकाश अश्कMarch 22, 2021,1:25 pm IST उत्तर प्रदेश, बिहार, झारखंड, भोजपुरी न्यूज़\nदिल्ली में झारखंड सरकार उद्योगपति लोग के जुटान स्टेक होल्डर्स कांफरेंस के नाम पर कइलसि हा. एमे झारखंड के मुखिया हेमंत सोरेन भी शामिल भइले. ऊ साफ-साफ कहले कि सरकार हरदम ओह लोगन के साथ रही, जे झारखंड में निवेश करी. लेकिन इ बात केतना धरातल पर उतरी?...\nओमप्रकाश अश्कMarch 18, 2021,2:05 pm IST झारखंड, भोजपुरी न्यूज़\nई सभे जानेला कि लोकसभा के चुनाव राष्ट्रीय मुद्दा पर लड़ल जाला आ विधानसभा चुनाव के मुद्दा स्थानीय होला. ई फार्मूला बंगाल में उलट गइल बा. भाजपा आ सीपीएम-कांग्रेस-आईएसएफ जहां बंगाल में भ्रष्टाचार, तोलाबाजी, रंगदारी, परिवारवाद के मुद्दा पर ममता बनर्जी के घेरे के कोशिश कर रहल बाड़ी सन, ओही जा ममता बनर्जी महंगाई के मुद्दा पर आपन परचार शुरू कइले बाड़ी....\nओमप्रकाश अश्कMarch 9, 2021,2:58 pm IST उत्तर प्रदेश, बिहार, झारखंड, भोजपुरी न्यूज़\nजवना मुसलिम वोट खातिर ममता बनर्जी नमाज-फातिया के कार्यक्रम में टोपी पहिरले आ नमाज पढ़े के अंदाज में लउके लगली, ओह से बंगाली हिन्दू वोटर बिदके लगले. एही बीच में सरस्वती पूजा, काली पूजा, दुर्गा पूजा जइसन हिन्दू परब-तेवहार में ममता सरकार के अड़ंगा आग में घीव के काम कइलस. हिन्दू बंगाली समाज के लोग ओही समय से विकल्प के तलाश में जुट गइल....\nओमप्रकाश अश्कFebruary 26, 2021,3:37 pm IST भोजपुरी न्यूज़


डा॰ आशारानी लाल के कहानी संग्रह “लाज लागेला” के विमोचन | Anjoria\nPosted by Editor | May 22, 2015 | पुस्तक चर्चा, साहित्य | 1 |\nपिछला 10 मई 2015 का दिने दिल्ली के जेएनयू में भोजपुरी के महिला कथाकार डा॰ आशा रानी लाल के कहानी संग्रह “लाज लागेला” के विमोचन डा॰ नामवर सिंह, डा॰ मेनेजर पाण्डेय, डा॰ सचिदानंद सिन्हा आ लेखिका डा॰ आशा रानी लाल के हाथे भइल.\nएह मौका पर अनेके विद्वतगण के उपस्थिति रहुवे. एही कहानी संग्रह में शामिल एगो कहानी “उरिन हो गइनी” के नाटक का रूप में मंचनो भइल. रंगश्री संस्था भोजपुरी के प्रसिद्ध रंगकर्मी महेंद्र प्रसाद सिंह के निर्देशन में बनावल एह पन्द्रह मिनट के नाटक देखि सभकर आँख लोरिया गइल. बहुते मार्मिक प्रस्तुति रहुवे जवन सभका मरम के छू लिहलसि.\nकार्यक्रम के सफल आयोजन ला रंगश्री टीम खास क के अखिलेश जी के हार्दिक बधाई देत भोजपुरी संस्कृति मंच के अध्यक्ष विनय भूषण जी धन्यवाद ज्ञापन कइनी.\nलाज- लागेला (कथा कहानी)\nलेखक – डॉ आशा रानी लाल\nप्रथम संस्करण – 2015\n7/25, महावीर गली, अंसारी रोड\nदरिया गंज, नई दिल्ली -110002\nदूरभाष : 011- 43540888\nPreviousन्यूजहंट पर भोजपुरी\nNextअइसे ही जब कोख मराई, रंडुहा रहि जइहें कई भाई\namritanshuom\ton May 24, 2015 at 8:50 pm\nआशा रानी जी के बहुत -बहुत बधाई आ शुभकामना …


अर्थ बा तऽ समर्थ बा ना तऽ बेअर्थ बा. – Anjoria\nOct 9, 2012 भोजपुरी, लस्टम पस्टम\nहम भ्रष्टाचार के भविष्य के लेके निश्चिंत बानी. ई एकदम सत्य हऽ कि खाली हमनिए के देस में भ्रष्टाचार आ भ्रष्टाचरियन खातिर तमाम संभावना आ सुविधा बा. हमनिए के ई हुनर हऽ कि हमनी का कहीं भी, कबहुओं करप्शन के बुनियाद रख सकेनी सन. क्षेत्र चाहे राजनीति के हो चाहे संस्कृति के, हमनी कदाचार के बीया उगाइए लेनी सन. अपनहुं खाएनी सन आ सामनहु वाला के खाए दबाए के पूरा मोका देनी सन. ई त भ्रष्टाचार के पवित्र नियम हऽ कि दोसरा के मुट्ठी गरम कइला बिना आपन मुट्ठी गर्म ना हो सकेले.\nभ्रष्टाचार के संस्कृति के नित नया आयाम देवे में हमनी के जन-हितैषी राजनेता लोग महत्वपूर्ण योगदान कइले बा लोग. सत्ता पावे के ई मतलब ना होला कि आप हमेशा जनते का बारे में सोचीं, चाहे उनकर सुख-दुख के ख्याल राखीं. अपना आ अपननो के बारे में सोचे परेला. पइसा कहां से आई, कइसे आई एह पर गहन मंथन करे के परेला. तमाम तरह के योजना बनावे के परेला. गांव के भले बुझाउ कि कि सत्ता में रहिके पइसा कमाइल बहुत आसान हऽ, पर वास्तव में ई बेहद मुश्किल काम हऽ. बैलेंस बनाके चले के होला. छवि साफ-सुथरा रखे के होला. चेहरे के रूप-प्रतिरूप के साधे-संवारे के होला. अगर विधायक चाहे मंत्री बाड़े तऽ जनता के नजर में रहे पड़ेला. एक बेर पद से हट गइले तऽ केहु ना पूछे . सोचीं केतना कठिन काम हऽ. छविओ बनावे के बा आ पइसो. हालांकि बड़का तबका के लोगवन खातिर मुसकिल तनी कम बा. जइसे अफसरन खातिर ई रास्ता तनी असान बा. घोटालन में नेता जल्दी आवे ला लोग आ अफसर बाद में. हालांकि फंसेला दूनों में केहु ना. ना बड़का मछरी आ ना छोटका सिधरिया. आ केकड़न के तऽ चान्दी बा. भ्रष्टाचार के केकड़ा हर जगहि मौजूद बाड़े सन. एही से ई दोहरा रवैया बन होखे के चाहीं. करप्शन के विरोध बन कईल जाउ. आ एगो बात अउरी बा कि जे दूचार आदमी ईमानदार रहिए गइल तऽ का होई. बस अतने नऽ कि लोग कही, फलनवा बड़ा इमानदार रहले. एह से कवन पद्म पुरस्कार मिल जाई. ई पुरस्करवो ऊ बेइमनवां ले जइहें सन. एह से आटा चाउर आ माटी के तेल मिली ना. ऊ तऽ ओकरे मिली जेकरा लगे अर्थ बा उहे समर्थ बा ना तऽ सब बेअर्थ बा. जे सांच कहीं तऽ हमनी के ई भ्रष्टाचरियन के सभ्यता संस्कृतियो के नायक बना देले बानी सन. एगो तऽ बात तय बा कि भ्रष्टाचार बढ़ी तऽ अर्थव्यवस्था के रफ्तार बढ़ी. अब केहु दू नम्बर से पइसा कमाई तबे नु आलीसान बंगला बनवाई ना तऽ ईमानदारी से कमावे वाला तऽ पांच सौ हजार वर्गफुट के फ्लैट बैंक से लोन ले के कीनी आ ओही के देत देत मरि जाई. जब खबर आवेला कि भारत कें रुपिया स्वीस बैंक में जमा बा तऽ मन गदगद हो जाला. विदेशी लोग दांत से अंगुरी दबा के कहेला ‘ओह इंडिया इज सो रीच.’ ई जान जाई कि भ्रष्टाचार के बिना हमनी का माने हमार देश वल्ड पावर ना बन सके.


ब्रह्मेश्वर मुखिया | Anjoria's Weblog\nTag Archives: ब्रह्मेश्वर मुखिया\nPosted on जून 7, 2012 by Anjoria\nबिहार सरकार आखिरकार एह बात ला तइयार हो गइल कि रणवीर सेना के प्रमुख रहल ब्रह्मेश्वर मुखिया के हत्या के जाँच सीबीआई से करावल जाई. अनेके राजनीतिक दल एकर माँग करत रहलें आ पहिले सरकार के कहना रहल कि बिहार पुलिस एकर जाँच करे में पूरा सक्षम बिया. सरकार के एह फैसला के भाकपा माले गलत बतवले बिया आ कहले बिया कि ई सरकार के पक्षपात देखावत बा.\nबिहार में प्रकाशित किया गया | Tagged ब्रह्मेश्वर मुखिया, माले, सीबीआई\t| Leaveareply\nब्रह्मेश्वर मुखिया के अंतिम संस्कार पटना बाँस घाट पर\nPosted on जून 2, 2012 by Anjoria\nआजु सबेरे साढ़े नौ बजे आरा से ब्रह्मेश्वर मुखिया के मजल लेके लोग पटना खातिर रवाना हो गइल. एह मजल में सौ से बेसी गाड़ी आ हजारन लोग शामिल बा. रास्ता में अउरियो लोग एह मजल में शामिल होखत जाई आ पटना चहुँपत चहुँपत एहमें लाखन लोग के शामिल हो जाए के अनेसा प्रशासन के बा. सुरक्षा खातिर चौकन्ना प्रशासन कवनो चूक नइखे होखे दिहल चाहत काहे कि ओकरा बाद हालात सम्हारल मुश्किल हो जाई.\nबाँसघाट पर साँझ घरी ब्रह्मेश्वर मुखिया के आग दिहल जाई. आरा से लगाइत पटना ले चप्पा चप्पा पर पुलिस मुस्तैद बिया. बिहार में सगरो पुलिस प्रशासन के चौकन्ना करा दिहल गइल बा.\nनक्सली आतंक का खिलाफ बनल रणवीर सेना के मुखिया ब्रह्मेश्वर मुखिया पर साल 1994 से लिहले साल 2002 क बीच करीब अढ़ाई सौ लोग के हत्या के दू दर्जन से बेसी मामिला में आरोपी बनावल गइल रहे. बाकिर बाद में सुबूत ना रहला का चलते अदालत उनुका के पिछला साल जुलाई में जमानत दे दिहले रहुवे.\nबिहार में प्रकाशित किया गया | Tagged ब्रह्मेश्वर मुखिया\t| Leaveareply\nब्रह्मेश्वर मुखिया के हत्या का बाद उपजल तनाव शहर में कर्फ्यू लागू\nरणवीर सेना के प्रमुख रह चुकल आ नौ साल बाद जेल से रिहा हो के अप्रेल में बाहर आइल ब्रह्मेश्वर मुखिया के हत्या का बाद उनुकर समर्थक खिसिया गइलें आ आरा समेत कई जगहा तोड़ फोड़ आ आगजनी कइलें. मुखिया के हत्या के सगरी राजनीतिक दल नि्दा कइले बाड़न आ भाजपा के सीपी ठाकुर समेत अनेक नेता एह मामिला के सीबीआई जाँच करावे के माग कइले बाड़न.\nहत्या का बाद उपजल हालात पर काबू पावे खातिर आरा शहर में निषेधाज्ञा लगा दिहल गइल आ पूरा राज्य में अलर्ट जारी कर दिहल गइल बा.\nRT @gopugoswami: The Vaccine is officially secular & Halal hereby https://t.co/REMhPMez7s 23 minutes ago\nRT @totalwoke: Still think 1926 formation of RSS was not the reason behind 1921 Moplah masacre in Kerala??? https://t.co/RhUxJIKKMd 24 minutes ago\nRT @NagarJitendra: A new AI (Artificial Intelligence) tool to turn photos of the dead into life! Omg! It’s Awesome, Amazing & Mesmerising!… 26 minutes ago\nRT @uppuSSinghh: TMC MLA Jitendra Tiwari will be meeting Dilip Ghosh. Earlier also there were rumours that he will join BJP. But his indu… 28 minutes ago\nRT @MrsGandhi: I'm being told that Gujarat #Congress President Amit Chavda has stepped down after his party's dismal performance in #Gujara… 34 minutes ago


आठ साल बाद निरहुआ बिरहा गवलें – Anjoria\nApr 16, 2010 निरहुआ, बिरहा\nभोजपुरी के किंग स्टार दिनेश लाल यादव पिछला दिने महुआ टीवी के एगो अनोखा रियलिटी शो बड़का बाबू साहब खातिर बिरहा गवलें. अभय सिन्हा के बनावल एह शो खातिर निरहुआ आठ साल का बाद बिरहा गवले बाड़न. जल्दिये देखावल जाये वाला एह शो में निहुआ बिरहा गायन शैलीओ पर चरचा करीहें आ शो के प्रतिभागियन का साथे धमाल मचा के रख दीहें.\nहमार ललकार के शूटिंग पूरा


भोजपुरी के एगो पाना\nहमरा मन में तन में दिल आ दिमाग में जवन भी भोजपुरी प्रेम बा उ बस एहि एक पाना के वजह से ।\nभोजपुरी भाषा और साहित्य के ई पन्ना जवना के शीर्षक " दो शब्द " ह ई कवनो दस्तावेज ना ह बलुक इहे ऊ पन्ना ह जवन हमरा के भोजपुरी भाषा के भाषा माने आ एह भाषा खाति कुछ नीमन करे के प्रेरित कईलस ।\nएगो हिन्दी के स्कालर बी.ए. के छात्र , पढे लिखे मे नीमन , जब डा. ग्रियर्सन के ई कहल सुनलस कि " भोजपुरी भाषा , हिन्दी क्षेत्र के बाहर के भाषा ह " त खुन जरि गईल , आ ई छात्र इहे सोचलस कि अंग्रेजन के निती बा फूट डाले आ राज करे के । आ ग्रियर्सन के ई बात देशद्रोह लागल उदय जी के ।\nबाकि लगातार २४ बरिस ले भोजपुरी के पढाई लिखाई शोध खोज कईला के बाद उदय नारायण तिवारी जी के बुझाईल कि भोजपुरी एगो अलग स्वतंत्र भाषा ह आ तब उदय जी के अपना पुर्वाग्रह प खेद भईल ।\nउदय जी ग्रियर्सन , जबूल ब्लाख , टर्नर , सुनिति कुमार चटर्जी के बेरि के हवे ओह लोगन से छोट रहले सानिध्य मे रहले , इनिकर काफी निम्बंध लेख आ भोजपुरी भाषा खाति खोज के ई चारो जाना बहुत सरहले बा लो , एहि लो के दम बल प उदय जी लगातार भोजपुरी खाति लागले रहि गईनी । राहुल सांकृत्यायन जी के संगे इँहा के कई गो किताबिन के अनुवादो कईले बानी आ राहुल जी से इँहा के बहुते प्रभावित भी रहनी ।\nअसल मे होला का कि हमनी के भोजपुरी के बस गीत गवनई कविता ले बुझि के रहे देत बानी जा , बाकि जब एह लोगन के प्रयास के जाने सुने के मिलेला तब बुझाला भोजपुरी के भाषाई ताकत । एक जगहा उदय जी लिखत बानी की प्रयाग मे ( शायद १९७३ मे ) एगो सम्मेलन भईल रहे आ जगजीवन बाबू भी ओह मे आईल रहनी , माने अतना ना अलग अलग तरह के भोजपुरी के साहित्यिक रुप के चर्चा भईल जवना के कवनो ओरे छोर ना रहे आ दर्शक के आंखि कबो लोराउ त कबो चिहाउ त कबो ठठा के हंसे । माने मंच के संगे संगे दर्शक लो चलत रहे आ दर्शक बुद्धिजीवी पढल लिखल छात्र लो रहे आ मंच प खलिहा कवि आ साहित्यकार लो ।\nएह फोटो के पोस्ट करे के मकसद इहे बा कि रउवा भोजपुरी के भाषा मानि के एगो सक्षम बरिआर भाषा मानि के चलत बानी त रउवा सही राहि प बानी ई सिद्ध कई चुकल चीझु ह ।


भोजपुरी दिशा बोध के पत्रिका – Anjoria\n– डॉ अशोक द्विवेदी लोकभाषा में रचल साहित्य का भाव भूमि से जुड़े आ ओकरा संवेदन-स्थिति में पहुँचे खातिर,लोके का मनोभूमि पर उतरे के परेला। लोक कविताई के सौन्दर्यशास्त्र समझे खातिर लोकजीवन के संस्कृति, लोकदृष्टि ओकरा अनुभव-सिद्ध मान्यता आ संवेदन-ज्ञान के समझल जरूरी बा। अक्सरहा एघरी,कुछ लोग भोजपुरी साहित्य आपूरा पढ़ीं…\n– शिवबहादुर पाण्डेय ‘प्रीतम’ छोड़ीं जनि कुदरत कबो, राखीं एकर ध्यान। नाहीं तऽ बनि आपदा, ले ली राउर जान।। बद्री आ केदार के, धाम भइल शमशान। भगत लोग सब बहि गइल, चुप रहलन भगवान।। खेले में आसान बा, राजनीति के खेल। कथनी-करनी में कहीं, नइखे इचिको मेल।। लोटा डगरत बापूरा पढ़ीं…\nमहानगरन में रहे आ जिये वाला हिन्दी, अंग्रेजी के कुछ कवि आलोचक अपना सुविधा आ समझ का अनुसार ,कवनो अवसर पर ‘लोक‘, ‘लोकजीवन‘ आ संस्कृति के बात करेला आ मन मुताबिक अपना खास नजरिया से ओकर इस्तेमालो अपना भासन में करेला. लोकभाषा में वाचिक भा सिरजल-लिखित साहित्य के आधुनिक आलोचकपूरा पढ़ीं…\nभोजपुरी के सौभाग्य बा कि एम्मे एक से एक महात्मा संत, प्रतिभाशाली राजनीतिज्ञ, विद्वान, हुनरमन्द कलाकार, वैज्ञानिक आ समाज सेवियन क लमहर कतार बा. विशाल भू-भाग, नदी-पहाड़ आ कृषि संपदा बा. वाचिक संपदा का साथ सिरजल साहित्य बा बाकि भोजपुरी के दुर्भाग्य ई बा कि सबकुछ का बादो एकर अपनेपूरा पढ़ीं…\nपराग पाटिल के निर्देशन में बनल 'बहुरानी' फिलिम के पोस्टर जारी\nललुआ इंटर पास हो गइल\nबीबी नंबर वन


फिल्म | Anjoria's Weblog\nCategory Archives: फिल्म\nसराहल जाता रानी चटर्जी के\nPosted on सितम्बर 6, 2012 by Anjoria\nभोजपुरिया दर्शकन के दिल के धड़कन आ सिनेमा भोजपुरी के रानी रानी चटर्जी के सगरी सराहल जात बा. ई सराहना होखत बा हालिया रिलीज फिल्म ‘‘ज्वालामण्डी’’ रानी के शानदार अदाकारी ला. फिल्म में रानी एगो अइसन लड़िकी के किरदार कइले बाड़ी जेकरा के ओकर मामा एगो कोठा पर बेच देत बा, फेर ओकर प्रेमी कवना तरह ओकरा के कोठा से बचावत बा इहे एह फिल्म में देखावल गइल बा.\nरानी चटर्जी के नायक बाड़ें बड़का स्टार रविकिशन. रानी चटर्जी एह फिल्म के सफलता से बहुते खुश बाड़ी आ एकर श्रेय निर्देशक जगदीश शर्मा आ निर्माता राजू सिंह के देत बाड़ी.\n(प्रशांत निशांत के रपट)\nकलाकार, फिल्म में प्रकाशित किया गया | Tagged ज्वालामंडी, रानी चटर्जी\t| Leaveareply\nविनय आनन्द के ‘मंगल फेरा’ अब तीन भाषा में\nभोजपुरी सिनेमा के स्टार अभिनेता विनय आनंद के नामे एगो नया रिकार्ड जुटे जात बा. विनय आनन्द भोजपुरी के पहिलका अभिनेता बन गइल बाड़ें जिनकर फिलिम एके साथ तीन गो भाषा में बनावल जात बा.\nविनय आनंद अभिनीत फिल्म ‘मंगल फेरा’ के भोजपुरी, गुजराती अउर नेपाली, तीन गो भाषा में बनावल जात बा. आ तीनों में नायक विनय आनन्द शूटिंग करत बाड़ें. नेपाली फिल्म के शूटिंग नेपाल में होखत बा आ भोजपुरी अउरी गुजराती ‘मंगल फेरा’ के शूटिंग गुजरात में.\nहॉरर फिल्म ‘मंगलफेरा’ के निर्माण गायत्री फिल्म प्रोडक्शन के बैनर में गायत्री राठौड़ करत बाड़ी आ निर्देशक बाड़ें श्रीधर शेट्टी. पिछला दिने नेपाल में पत्रकारन से बतियावत विनय आनंद आ श्रीधर शेट्टी बतवलें कि ‘मंगलफेरा’ में स्पेशल इफेक्ट के अलावा एगो अउर नया तकनीक के इस्तेमाल होखत बा जवन भोजपुरी में पहिला बेर होखत बा.\n(ब्रेकिंग मैक्स मीडिया के रपट)\nइण्डस्ट्री न्यूज, कलाकार, फिल्म में प्रकाशित किया गया | Tagged मंगल फेरा, विनय आनन्द\t| Leaveareply\nभ्रष्टाचार पर निरहुआ-पाखी की ‘‘गंगादेवी’’\nभोजपुरी फिल्मों के जुबली स्टार दिनेशलाल यादव ‘निरहुआ’ व पाखी हेगेड़े की जोड़ी अब भ्रष्टाचार का पर्दाफाश करेगी। निरहुआ-पाखी 14 सितम्बर से पूरा देश में एके संगे रिलीज होखे जात एह फिलिम में निरहुआ राजनीतिक कार्यकर्ता के भूमिका में आ पाखी हेगड़े उनकर पत्नी के भूमिका में बाड़ी. बाद में पाखी खुद राजनीति में उतर जात बाड़ी.\nनिर्माता दीपक सांवत के एह फिल्म में निरहुआ-पाखी, बिग बी अमिताभ बच्चन, जया बच्चन आ गुलशन ग्रोवर जइसन दिग्गज कलाकारन संगे स्क्रीन शेयर करत लउकीहें. निरहुआ-पाखी दुनु जने एह फिल्म से बहुते उत्साहित बाड़ें.\nकलाकार, फिल्म में प्रकाशित किया गया | Tagged गंगा देवी\t| Leaveareply\n7 सितम्बर से बिहार में देखावल जाई ‘लावारिस’\nआरोही फिल्मस् के बैनर तले बनल फिल्म ‘लावारिस’ के प्रदर्शन बिहार में7सितम्बर से होखे वाला बा. निर्माता अजय सिन्हा अउर नासिर जमाल आ निर्देशक देव पाण्डेय के एह फिल्म के लावारिस हउवें पवन सिंह. फिल्म में पवन सिंह के जोड़ी अंजना सिंह से लगावल गइल बा.साथे बाड़ें गजेन्द्र चौहान, सत्येन्द्र सिंह, रवि उज्जैन, आकाश मुखर्जी, उर्वशी चौधरी, रानी चतुर्वेदी, सी. पी. भट्ट, संजय वर्मा, अभय रॉय, सूर्या द्विवेदी, रिया आ शहजाद खान. डांसिग क्वीन संभावना सेठ के आईटम बा एह फिल्म में. लेखक विनय बिहारी, गीतकार अशोक कुमार ‘दीप’, विनय बिहारी, संगीतकार अशोक कुमार ‘दीप’ हउवें.\nबिहार में एह फिल्म के वितरण रेणू विजय फिल्मस् कइले बा.\nइण्डस्ट्री न्यूज, फिल्म में प्रकाशित किया गया | Tagged लावारिस\t| Leaveareply\nराजकुमार पांडे ‘नागिन’ ले के अइहें\nभोजपुरी के अव्वल निर्माता निर्देशक राजकुमार पांडे अब एगो जानदार शानदार भोजपुरी फिलिम ले आवत बाड़ें जवना के नाम बा ‘नागिन’. इंडस्ट्री के लोग मानत बा कि राजकुमार पांडे के हर फिलिम के तरह इहो सुपर डुपर हिट फिलिम होखी.\nनागिन में खेसारीलाल यादव, रानी चटर्जी आ मोनालिसा का संगे नवोदित ज्योतित, मनोज टाईगर, सीमा सिंह, बृजेश त्रिपाठी, प्रकाश जैस, के.के. गोस्वामी, मंटूलाल, सी.पी. भट्ट, अनूप अरोड़ा, पुष्पा वर्मा, वंदिनी मिश्रा अउर अवधेश मिश्रा बाड़ें.\nसाईदीप फिल्म्स प्रस्तुत ‘नागिन’ के लेखक मनोज कुशवाहा, गीतकार प्यारे लाल यादव, विपिन बहार आ महेश परदेशी, मारधाड़ निर्देशक हीरा यादव, आ संपादक गुर्जन सिंह हउवें.\nइण्डस्ट्री न्यूज, फिल्म, फिल्मकार में प्रकाशित किया गया | Tagged नागिन, राजकुमार पांडेय\t| Leaveareply\nबिग बी के हाथे धूम-धाम से भइल "गंगादेवी" के म्यूजिक रिलीज\nPosted on सितम्बर 5, 2012 by Anjoria\nनिर्माता दीपक सावंत आ निर्देशक अभिषेक चड्ढ़ा के फिलिम “गंगा देवी” के म्यूजिक पिछला दिने बिग बी अमिताभ बच्चन के हाथे रिलीज भइल. एह मौका पर पाखी हेगड़े आ गुलशन ग्रोवर मौजूद रहले. भोजपुरी से आपन लगाब बतावत बिग बी कहलन कि अबहीं ले ऊ तीने गो भोजपुरी फिलिम में काम कइले बाड़न बाकिर शुरुए से भोजपुरी के मिठास आ अपनापन के कायल रहल बाड़ें. फिलिम “गंगा देवी” के अहमियत बतावत बच्चन बड़कू कहलन कि एह फिलिम के शूटिंग पूरा कराइए के ऊ अपना इलाज खातिर अस्पताल में भरती होखे गइलन हालांकि शूटिंग का दौरान ऊ भयंकर पेटदर्द से परेशान रहलन.\nभोजपुरी फिलिमन में अभिनय के मौका देबे खातिर अपना मेकअप मैन आ एह फिल्म के निर्माता दीपक सावंत के आभार जतावत बिग बी कहलन कि दीपक चालीस बरीस से उनकर चेहरा सँवारत आइल बाड़ें से उहो दीपक के भविष्य सँवारे ला आपन छोटहन योगदान देबे के कोशिश कइले बाड़न.\nगंगा देवी १४ सितम्बर से सगरी देश में रिलीज होखे वाली बा. एह फिल्म में बच्चन बड़कू का साथे जया बच्चन, दिनेशलाल यादव ‘निरहुआ’, पाखी हेगड़े, गिरीश शर्मा, अवधेश मिश्रा, विनय बिहारी आ गुलशन ग्रोवर मौजूद बाड़ें. भोजपुरी सिनेमा के मौजूदा परम्परा से अलगा हटके बनावल एह उद्देश्य प्रधान फिलिम में कहानी आ किरदारन के बेहतरीन इस्तेमाल कइल गइल बा.\n(स्पेस क्रिएटीव मीडिया के रपट)\nइण्डस्ट्री न्यूज, गीत संगीत, फिल्म, फिल्मकार में प्रकाशित किया गया | Tagged गंगा देवी\t| Leaveareply\nराज ठाकरे के जवाब में मराठी फिल्म के शूटिंग शुरू कइलन रवि किशन\nPosted on सितम्बर 3, 2012 by Anjoria\nभोजपुरी के सदाबहार अभिनेता रवि किशन पिछला अतवार का दिने अपना मराठी फिल्म “मध्यवर्ग” के शूटिंग मुंबई के एसजे स्टुडियो में शुरू कइलन. कहेवाला एकरा के राज ठाकरे के बिहार विरोधी बयान के मुँहतोड़ जवाब कहत बाड़ें बाकिर रवि किशन के कहना बा कि एह बात के राज ठाकरे के बयान पर पलटवार बतावल गलत होखी काहे कि कवनो कलाकार जाति धर्म भा प्रान्त के भेद ना माने.\nमराठी फिल्म “मध्यवर्ग” में रविकिशन नायक बनल बाड़ें आ ई पहिला मौका बा जब कवनो भोजपुरी अभिनेता मराठी फिलिम के नायक बनल बा. फिल्म के निर्देशक हैरी फर्नांडीज कहलन कि रवि किशन फर्राटा से मराठी बोलेलें आ उनकर टोन एकदम मराठीए मानुष जस लागेला. दोसरे एह किरदार लायक सबले फिट रवि किशन रहलन एहसे ऊ रविकिशन से संपर्क कइलन त रवि किशन तुरते तइयार हो गइलन कि नेतवन के आपन काम करे दिहल जाव आ हमनी का आपन काम करत रहीं जा.\nरविकिशन बतवलन कि फिलिम त ऊ बहुत पहिलही साइन कइले रहलन बाकिर अपना व्यस्तता का चलते सितम्बर के तारीख दिहले रहलन जब अब अपना पहिले से तय तारीखे पर शुरू भइल बा. कहलन कि यूपी बिहार के लोग के मराठीओ भाषा से लगाव बा. दोसरे ऊ खुद मुंबई में अपना गृहप्रांत उत्तर प्रदेश से अधिका रहल बाड़ें.\n(स्रोत – उदय भगत के रपट)\nइण्डस्ट्री न्यूज, कलाकार, फिल्म में प्रकाशित किया गया | Tagged मध्यवर्ग, मराठी फिल्म, रवि किशन\t| Leaveareply\nइण्डस्ट्री न्यूज, फिल्म, फिल्मकार में प्रकाशित किया गया | Tagged देख के\t| Leaveareply\nसिनेमा भोजपुरी में पहिलका सिक्वल ‘‘प्रतिज्ञा 2’’ के शानदार लांचिग\nसिनेमा भोजपुरी में पहिला बेर कवनो फिलिम के सिक्वेल बने जात बा आ एह सिक्वेल ‘‘प्रतिज्ञा 2’’ के शानदार लांचिग पिछला दिने मुंबई के टाईम एण्ड अगेन में कइल गइल. साल 2009 के ब्लॉकबास्टर फिलिम ‘‘प्रतिज्ञा’’ के सिक्वल ‘‘प्रतिज्ञा 2’’ के निर्माण जय माँ आसकामिनी फिल्मस् के बैनर तले निर्माता अनिल सम्राट के चचेरा भाई कांग्रेस नेता संजय यादव करत बाड़ें. निर्देशन के कमान फेरू सुशील कुमार उपाध्याए सम्हरीहें.\nफिल्म में सुपरस्टार पवन सिंह, खेसारीलाल यादव आ अनिल सम्राट के प्रमुख भूमिका होखी. अभिनेता उपेन्द्र चौधरी आ विष्णु शंकर बेलू फिल्म में निगेटिव किरदार में रहीहें. मुहूर्त बिहार सरकार के पूर्व मंत्री ददन पहलवान नारियल फोड़ के कइलन. फिल्म के गीतकार-संगीतकार विनय बिहारी, लेखक संजय रॉय, छायांकन आर. आर. प्रिंस, आ प्रोजेक्ट डिजाइनर अनंजय रघुराज हउवें.\n‘‘प्रतिज्ञा 2’’ के लांचिग पर महानायक कुणाल सिंह, निर्देशक असलम शेख, राजकुमार आर. पाण्डेय, हैरी फर्नाडिस, जगदीश शर्मा, के. डी., देव पाण्डेय, अनिल उपाध्याय, संतोष मिश्रा, मंजूल ठाकुर, अशोक त्रिपाठी ‘अत्रि’, विष्णु शंकर बेलू, सुजीत पुरी, निर्माता सुजीत तिवारी, अनिल कुशवाहा, शंभू पाण्डेय, नीरज डी. गुप्ता, रवि शर्मा, जे. नीलम, अभिनेत्री संभावना सेठ, मोनालिसा, रिंकू घोष, शुभी शर्मा, काजल राघानी, संगीता तिवारी, श्यामली श्रीवास्तव, काव्या, सुप्रेरणा सिंह, परी सिंघानिया, पुष्पा वर्मा, प्रिया शर्मा, अनुपमा, आफरीन, अपूर्वा, श्रीकंकानी, अभिनेता सुशील सिंह, विक्रांत सिंह, प्रकाश जैश, अवधेश मिश्रा, मनोज टाईगर, संजय पाण्डेय, ब्रजेश त्रिपाठी, गोपाल राय, रत्नेश वरनवाल, के. के. गोस्वामी, मटरू, मनोज द्विवेदी, विनोद मिश्रा, नरसू, प्रचारक प्रशांत निशांत, गीतकार प्यारेलाल यादव, संगीतकार मधुकर आनंद, विशाल जयसवाल, (उपाध्यक्ष, बीजेपी सिने युनियन) समेत अनेके गणमान्य लोग मौजूद रहल.\nइण्डस्ट्री न्यूज, फिल्म में प्रकाशित किया गया | Tagged प्रतिज्ञा २\t| Leaveareply\n‘गोला बारूद’ में राजकुमार पांडे के नाम के ग़लत इस्तेमाल\nसिनेमा भोजपुरी के नम्बर वन निर्देशक राजकुमार पांडे अपना प्रशंसकन के गोहार लगवले बाड़न कि फिलिम ‘गोला बारूद’ के उनकर निर्देशित फिलिम मत समुझे लोग. ऊ त बस एकर एगो गाना निर्देशित कइले बाड़न. राजकुमार पांडे के कहना बा कि ‘गोला बारूद’ दरअसल साल 2008 में ‘विधाता’ के नाम से देखावल जा चुकल बा आ अब ओही फिलिम के नाम बदल के देखावल जात बा. ‘विधाता’ के निर्देशन हैरी फर्नांडीज कइले रहले.\nराजकुमार पांडे बतवलें कि एह फिल्म ‘गोला बारूद’ (पुरनका नाम ‘विधाता’) के निर्माता ग़लत तरीका से ‘गोला बारूद’ के पोस्टर आ कई दोसरा जगहा पर उनकर नाम देत बाड़ें जबकि ऊ सिरिफ एगो गाना निर्देशित कइले बाड़ें आ उहो दोसरा फिलिम खातिर जवना के उठा के निर्माता एह फिलिम में डाल दिहले बाड़न. राजकुमार पाण्डेय नइखन चाहत कि उनुका फिलिमन के चाहेवाला दर्शक गलतफहमी में एह फिलिम के देखे जाव.\nजाने लायक बात बा कि भोजपुरी सुपर स्टार रवि किशन आ दिनेशलाल यादव ‘निरहुओ’ अपना प्रशंसकन से अपील कइले बाड़ें कि ‘गोला बारूद’ के ओह लोग के नया फिलिम मत समुझल जाव. ई त साल 2008 में देखावल जा चुकल फिलिम ‘विधाता’ ह जवना के नाम बदल दिहल गइल बा.\nइण्डस्ट्री न्यूज, फिल्म, फिल्मकार में प्रकाशित किया गया | Tagged गोला बारूद, राज कुमार पाण्डेय, राजकुमार पांडे\t| Leaveareply\nRT @MunnaBhaiya_12: कल एक मोबाइल पसंद आया, रेट भी पसंद आया फिर सेल्समैन ने आवाज लगाई आसिफ भाई, भैया का बिल बनाइए फिर मैंने देखा तो मेरे पास…3hours ago\nRT @AshokShrivasta6: कल किसी डिबेट में तस्लीम रहमानी कह रहे थे कि मेरा टीवी डिबेट्स का 20 साल का रिकॉर्ड है मैने किसी धर्म को लेकर कभी कोई…3hours ago\nRT @team_hyv: 75% का हवाला देकर प्रार्थना का तरीका बदल दिया गया, क्यों ना देश में 80 % का हवाला देकर देश को हिन्दू राष्ट्र घोषित कर दिया…3hours ago\nRT @PrinceArihan: If Nupur Sharma’s statements asaparty spokesperson were insensitive to the Muslim community then @MahuaMoitra comments…3hours ago\nRT @AshokShrivasta6: सरवर चिश्ती का बयान अपने मोबाइल में सेव करके रखिए और जब कभी अजमेर जाने का मन करे तो एक बार सुन लीजिएगा।3hours ago


– भोजपुरिया भईया\nगरमी से कोलकाता परेशान बाटे… अउर परेशानी त तब बढ़ जाला जब केकेआर हार जाला… खैर कहे वाला कह रहल बा कि आईपीएल के हर मैच… खरीदल बेचल जा रहल बा… का ललित अंकल ई हम का सुन रहल बानी? खैर दादा इज दादा… अरे तुमसे बढ़कर दुनिया में न देखा कोई और… एकरा आगे कुछ कहींऽऽ कि रऊआ समुझ चुकल बानी?\nलास्ट सेवन डेज में काफी कुछ देखे के मिलल… अरे का का बताई भाई… आपन कोलकाता वाकई निराला हऽ… एइजा के जनता कब का करी… केहू ना कह सकेऽऽ. अब ईएमबाइपासे में हास्पीटल काण्डे के ले लऽ… कवनो लंका काण्ड से कम थोड़ही रहे? तोड़ फोड़ो बड़ा फिल्मी स्टाइल में भइल रहे… साँच कहऽ त एह पब्लिक ताण्डव खातिर गर्मिये रिस्पान्सिबल बा…\nअरे भाई, भरल दुपहरिया में त हमरा… अइसन लागेला कि ई कलकत्ता न हऽ बलुक छपरा हऽ… वाह का लू चल रहल बिया. गरम हवा… एकरो एगो अलगे मजा बाटे… मजा आईपीएलो में अब खतम बाटे… नो केकेआर… .मतलब नो आईपीएल…\nआजुकाल्हु कलकत्ता में दस रुपिया का नीचे नारियलो पानी नइखे मिलत… आ जवन मिलऽता… ओकरा के पी के… मन नइखे भरत. सोचऽतानी खीरा खा के तनी गरमी से राहत मिली… बाकिर खीरो अब जेब पर भअरी पड़ऽता…\nहर इलाका… हर मुहल्ला… में हमार आना जाना लागल रहेला… कुछ दिन पहिले बेहाला इलाका में गइल रहनी… साँझ छह से सात के बीच के टाइम रहे… आदमी आफिस से घर लवट रहल बाटे… दिन भर के थकल हारल… इंसान घरे पहुँच के शांति ढूंढ़ेला… बाकिर रोडसाइड पालिटिकल मीटिंग… शांति से रहे दी तब न… चुनाव में ज्यादा दिन नइखे… लाउड स्पीकर के जोरजोर से बाजल शुरु हो गइल बाटे.\nआजकल हमार नजर शहर के सफाई क ऊपर कुछ जादही पड़ रहल बा… महात्मा गाँधी रोड मेट्रो स्टेशन से सन्मार्ग वाली फुटपाथ पकड़ के हम सेन्ट्रल मेट्रो स्टेशन का ओर जात रहनी… अब का बताईं… फुटपाथ पर चलल बड़ा डिफिकल्ट बाटे… गंदगी त छोड़ दीं… दोकान के त पुछीं मत… केहू घुघुनि पावरोटी बेचऽता… त केहू डायरी… केहू पुरान कैसेट बेचऽता… का नइखे बेचात? मेडिकल हास्पीटल का पास त खायेपिये के दोकानन के मेला लागेला… वोइजा से चल के निकलल माने स्पेस में राकेट छोड़ल एकही बात हऽ… फुटपाथ चले खातिर हऽ आ कि दुकान लगा के बिजेनस चलावे खातिर ई त पता लगावे के पड़ी…\nखैर… अब हम का पता लगाईं… कई महीना से हम ई पता लगावे में लागल बानी कि डुप्लीकेट सर्टिफिकेट के प्रिंटिंग कहाँ होखेले? एगो खबर मिलल बा… कि बैरकपुर मे एगो टीचर बाड़न… उनकाकिहां एह तरह के न्यूज रहेला.\nआजकल त ओहि आदमी के पूछ बा… जे ई बता सकी कि कोलकाता म्युनिसिपल कार्पोरेशन के इलेक्शन में केकरा कहाँ सीट मिली… खबर त इहो मिल रहल बिया कि कुछ कुछ लोग तीस तीस लाख रुपिया ले के तइयार बा… कि टिकट मिली आ पइसा ढालब अउर जीत जाईब… ई सुन के हमरा ई ना बुझाला… कि आपन केएमसी फुचका वालन प तनी कड़ाई काहे नइखे करत? ना ना… हमार मतलब बस इहे बा कि फुचका वालन के तनी साफ सफाई क बारे में बतला दिहल जाव… अरे भाई सफाई से घूस खा भा फुचला दुनुहजम हो जाई…\nचलीं अब हमहूं जाईं… अगिला हफ्ता फेर मिलब… चलते चलते… हम हैं राही प्यार के… भोजपुरिया भईया कहतारन… सबके टाटा बाय वाय…\nPrevious Post: पत्थर के देश में पत्थर के लोग\nNext Post: टटका खबर, बुध, २१ अप्रैल


पृथ्वी पर अंतिम दिन: जीवन रक्षा Bihar Election 2020: बिहार चुनाव में 'सन ऑफ मल्लाह' को क्यों इतना भाव दे रही बीजेपी? जानें सारा गणित\nवर्तमान：home > पृथ्वी पर अंतिम दिन: जीवन रक्षा Bihar Election 2020: बिहार चुनाव में 'सन ऑफ मल्लाह' को क्यों इतना भाव दे रही बीजेपी? जानें सारा गणित >\nBihar Election 2020: बिहार चुनाव मपृथ्वी पर अंतिम दिन: जीवन रक्षाें 'सन ऑफ मल्लाह' को क्यों इतना भाव दे रही बीजेपी? जानें सारा गणित\nDiwali 2020: यहां बिक रहे हैं गाय के गोबर से बने 12 आइटम, घर बैठें ऐसे खरीदेंलॉर्ड्स एंड नाइट्स - रणनीति MMOBihar Election: बीजेपहॉर्स हेवन वर्ल्ड एडवेंचर्सी ने झोंकी ताकत, आरा-बक्सर में जेपी नड्डा तो अरवल समेत तीन जगहों पर गरजेंगे योगी\nबीजेपी पर भड़कीं ममता बनर्जी, कहा- पुलिस को बदनाम करने की कोशिश कर रही है पार्टीलॉर्ड्स एंड नाइट्स - रणनीति MMO\nफोटोग्राफर ने दिखाया अलग-अलग देशों की 'मां का प्यार', दिल को छू लेंगी ये तस्वीरेंपृथ्वी पर अंतिम दिन: जीवन रक्षा\nपिछला：Social Media के जरिए बना दोस्त और फिर एक के बाद एक9लोगों को काट डाला\nCopyright 2020 © guns4usa.com अनगड़ा All Rights Reserved Google Sitemap


महुआ प्लस के क्रिएटिव कंसल्टेंट बनलें मनोज भावुक – Anjoria\nजुलाई 7, 2015 अंजन टीवी, मनोज भावुक, महुआ प्लस, हमार टीवी\nमशहूर भोजपुरी राइटर आ टीवी पत्रकार मनोज भावुक भोजपुरी के सबले लोकप्रिय चैनल ‘महुआ प्लस’ के क्रिएटिव कंसल्टेंट बनावल गइल बाड़ें.\nलोग कहेला कि टेलीविजन पत्रकारिता में प्रतिभावान लोग नइखे बाकिर कुछ टेलीविजन पत्रकार लगातार एह भरम के तूड़त रहेलें. एहीमें मनोजो भावुक शामिल बाड़न. चैनलन में रहतो ऊ दुनिया के अपना रचनात्मकता से खुश कर दिहलें. मनोज भावुक के साहित्य-जगत के अनेके प्रतिष्ठित सम्मान मिल चुकल बा. उनकर ग़ज़ल-संग्रह ‘तस्वीर जिंदगी के’ खातिर उनुका भारतीय भाषा परिषद सम्मान आ भाऊराव देवरस सेवा सम्मान से नवाज़ल गइल बा. टी-सीरीज एह ग़ज़लन के आडियो रीलिज कइले बा जवन भोजपुरी के पहिलका ग़ज़ल -अल्बम हवे.\nमूलरूप से बिहार के सिवान जिला के मनोज भावुक यूपी के रेनुकूट में पलले-बढ़ले. हाल फिलहाल मनोज भावुक विश्व भोजपुरी सम्मेलन के दिल्ली इकाई के अध्यक्ष आ दुनिया के अनेके भोजपुरी संस्थान से संस्थापक, सलाहकार भा सदस्य के रुप में जुड़ल बाड़े.\n90 का दशक में मनोज भावुक बतौर फ़्रीलांसर पटना दूरदर्शन आ कुछ अखबारन ला काम शुरू कइलन. 1998 में भोजपुरी के पहिला टीवी सीरियल ‘सांची पिरितिया’ में अभिनेता बनलें आ 1999 में ‘तहरे से घर बसाएब’ नाम के टीवी सीरियल में बतौर कथा-पटकथा, संवाद आ गीत लेखक रहलन. दुनू सीरियल पटना दूरदर्शन से प्रसारित भइल रहे.\nसाल 2008 में बतौर प्रोग्रामिंग हेड ‘हमार टीवी’ से जुड़ल आ प्रोग्रामिंग कंटेंट अउर स्पेशल प्रोजेक्ट्स एंकरिंग का साथही फिल्म, साहित्य, संगीत, फैशन, गॉसिप, डोमेस्टिक बिहेवियर, करियर, हेल्थ, फोक स्टोरीज अउर सेक्स जइसन ज्वलंत मुद्दन पर अनेके कार्यक्रम बनवलन. लगभग चार बरीस ले हमार टीवी का साथे रहला का बाद मनोज भावुक अंजन टीवी से बतौर एग्जीक्यूटिव प्रोड्यूसर जुड़ल रहले.\nमनोज भोजपुरी साहित्य आ सिनेमा के विशेषज्ञ कहालें आ कवि अउर फिल्म समीक्षक हउवन. ढेर दिन ले थियेटर करे का दौरान बिहार आर्ट थियेटर, कालिदास रंगालय के नाट्य डिप्लोमा (96-98) के टॉपर रहले. फिलिमन में काम कइलें, लोक राग , भोजपुरी नाटक अउर भोजपुरी सिनेमा के इतिहास पर गहन शोध कइले, बतौर विश्लेषक कई टीवी चैनलन के बहस में शिरकत कइले आ अखबारन ला स्तंभ लिखले.\nअंजन टीवी खातिर मनोज भिखारी ठाकुर, राजेन्द्र प्रसाद, बिस्मिल्लाह खान जइसन भोजपुरी विभूतियन पर स्पेशल कार्यक्रम बनवले. ‘भोजपुरी सिनेमा : 1948 -2013’ के सफर पर डॉक्यूमेंटरी बनवलन. क्राइम शो ‘गुनहगार’ लिखलन. ‘सेलिब्रिटी क्रिकेट लीग’ मे भोजपुरी टीम खातिर गीत लिखलन, चैनलन के टायटल सांग लिखलन.\nआ अब महुआ प्लस से जुड़ला का पहिलके दिने ‘भौजी न० १’ के जज बनले. चैनल से जुड़ला पर आपन ख़ुशी जाहिर करत मनोज भावुक के कहना बा कि ‘हम भोजपुरी के ब्रांड आ सबसे लोकप्रिय प्लेटफॉर्म पर खड़ा हो के उम्मीद करत बानी कि अपना दर्शकन ला कुछ नया, कुछ यूनिक, कुछ बेहतरीन बनाएब. थीम पुरानो होखी त अंदाज़ नया आ जुदा रही.’\nOne thought on “महुआ प्लस के क्रिएटिव कंसल्टेंट बनलें मनोज भावुक”\nजुलाई 9, 2015 को 9:18 पूर्वाह्न पर\nबहुत -बहुत बधाई मनोज भावुक जी ……


टटका खबर,5फरवरी 2017, अतवार – टटका खबर\nकेन्द्रीय वित्त सचिव हसमुख अधिया के कहना बा कि 1 ली अप्रेल का बाद जेही कवनो तरह के भुगतान में तीन लाख रुपिया में बेसी के लकद लीहि ओकरा प ओतने के जुरमाना लगावल जाई जतना के नकदी लिहले होखीहें. जइसे कि केहू चार लाख नकदी लीहल त ओकरा प पूरा चार लाख रुपिया के जुरमाना लाग जाई.\nदेवरिया सदर कोतवाली इलाका के रूद्रपुर तिराहे पर मार्बल व्यवसायी सुनील जैन के उनुका दुकाने प मोटरसाइकिल से आइल तीन गो बदमाश गोली मार के भाग परइलें. गंभीराह घवाहिल व्यवसायी के अस्पताल में भरती करावल गइल जहाँ से उनुकर खराब हालत देखि के लखनऊ रेफर क दीहल गइल बा.\nबलिया के दुबहड़ इलाका में आजु भइल सड़क हादसा में बैरिया इलाका के मिर्जापुर गाँव के एगो मेहरारु के ठाँवे प मौत हो गइल जबकि परिवार के अउर चार जने घवाहिल हो गइलें. एके परिवार के ई लोग कार से बलिया से अपना घरे जात रहल जब दुबहड़ का लगे विसेनी डेरा का नियरा कार बेकबू हो के पलटी मार दिहलसि.\nगोरखपुर पुलिस कैन्ट इलाका से एगो मूर्ति चोर गिरोह के चोर के पकड़ लिहलसि. ओकरा लगे से अष्टधातु के बनल भगवान बुद्ध के एगो कीमती मूर्ति बरामद भइल बा. एह मूर्ति के दाम करीब पांच करोड रुपिया बतावल जात बा. चुनाव के चलते अपराधियन के धर पकड़ ला चलावल जात अभियान में पैडलेगंज तिराहा प टेम्पो से उतरल एह चोर के तलाशी लिहला प ओकरा झोरा से सवा नौ किलो वजन के ई मूर्ति बरामद भइल.\nमऊ जिला के सरायलखन्सी इलाका में एगो लइकी से कुकरम करे के कोशिश में नाकाम रहला का बाद ओकर जान ले लेबे के कोशिश कइल गइल. बतावल जात बा कि काल्हु साँझ ताजोपुर के एगो लइकी सामान खरीदे गाँवे के दुकान प जात रहल जब गाजीपुर के एगो आदमी ओकरा के जबरिया खींच लिहलसि आ खेत में कुकरम करे के कोशिश कइलसि. नाकाम रहला प ओकरा के घाहिल क के भाग गइल. लइकी के परिवार वाले पुलिस का लगे शिकायत दर्ज करवले बाड़ें.\nमिर्जापुर के हलिया इलाका में आजु डारमन्डगंज पहाडी घाटी पर बरमबाबा मंदिर का नियरा एगो मोटरसाइकिल के रीवा ओर से आवत ट्रक से टक्कर हो गइल. एह हादसा में मध्यप्रदेश के हनुमना के मोटरसाइकिल सवार आदमी घवाहिल हो गइल आ उनुका साथे बइठल मेहरारु के ठाँवे प मौत हो गइल. खिसियाइल लोग ढेर देर ले राजमार्ग प जाम लगवले रहल जवना के बहुते समुझा बुझा के हटावल जा सकल.\nसारण जिला के गुरुकुल मेहिया गांव का लगे राष्ट्रीय राजमार्ग 102 पर आजु एगो ऑटो पलट गइल आ ओकरा चालक के मौत हो गइल. मरे वाला गड़खा के अलोनी गांव के रहलन.\nपश्चिम चंपारण जिला के चनपटिया इलाका में काल्हु देर रात शिवम गैस एजेंसी के कर्मचारी से दिन भर के कलेक्शन पौने पाँच लाख रुपिया लूट लीहल गइल. कर्मचारी ऊ रुपिया लेके मालिक का घरे जात रहुवे जब नगर पंचायत का नियरा घात लगा के बइठल मोटरसाइकिल प आइल दू गो अपराधी ओकरा के लूट लिहलें.\nचार बरीस पहिले जौनपुर जिला के सुरेरी इलाका में एगो लइकी से भइल सामूहिक बलात्कार का मामिला में तीन जने के जौनपुर जिला के अदालत 20-20 बरीस के कैद बामुस्सकत आ साढ़े बीस बीस हजार रुपिया के जुरमाना के सजा आजु सुनवलसि.\nरजनीश मिश्रा के निर्देशन में बनल खेसारी लाल यादव के भोजपुरी फिलिम ”मेहँदी लगा कर रखना” एह शुक का दिने पूरा देश में एके साथ रिलीज़ भइल. एकरा गाना अउर म्यूजिक के लोग जमके तारीफ करत बा. खेसारी के एक्शन सीन अउर उनुका बॉडी के बड़ाई होखत बा त काजल राघवानी अउर संजय पांडेय के एक्टिंग दमदार बावे.\nपिछला हप्ता श्री कमला फिल्म्स के बैनर तले बने जात भोजपुरी फिलिम ‘पटना वाले दुल्हनिया ले जाएंगे’ के भव्य संगीतमय मुहूर्त ट्रिनिटी रिकार्डिंग स्टूडियो, अंधेरी (वेस्ट) में करावल गइल. एह मौका प गीतकार संतोष पुरी के लिखल गीत के संगीतकार अमन श्लोक प्रियंका सिंह के आवाज में रिकार्ड करवलन. एह मौका प किरणकांत वर्मा, कल्पना शाह, ललितेश झा, बिपिन सिंह, डा. राजा, राजदीप सिंह, दिलीप सिन्हा, कृत्न अजितेष, मनीष चुतर्वेदी वगैरह गणमान्य व्यक्ति मौजूद रहलें.\nTags: अष्टधातु, गोरखपुर, चंपारण, जौनपुर, तमिलनाडु. जयललिता, भोजपुरी फिलिम, मऊ, मिर्जापुर, शशिकला, सारण


आखर भोजपुरी महोत्सव - 2019 की रिपोर्ट | जोगीरा\nHome Bhojpuri Film Industry News News in Bhojpuri आखर भोजपुरी महोत्सव – 2019 की रिपोर्ट\nभोजपुरी चित्रकला कार्यशाला\nनिरंतरता आ अनुशासन के बोध करावत दिया में जरत बाती\nचरचा आ व्याख्यान\nकुछ रचीं, कुछ गुनीं; कुछ कहीं, कुछ सुनीं : कवित\nभोजपुरिया गौरव यात्रा\nएक-एक क के जुड़त बा लोग, डेगा-डेगी चलत बा लोग\nस्वाभिमान, कैथी, गाँधी-गाथा, थाती, बटोहिया आ भित्तिकला\nगाथा आ तीस्ता शैली\nरंग, मंच आ नाटक\nपरी के पारी आ विपुल नायक जी के नायकी\nलोग के लोक से जोड़त संगीत\nकालजयी नाटक बिदेसिया के 718वाँ प्रस्तुति\nराह अगोरत, बाट जोहत\nदेसी ठाठ, देसी अंदाज\nफेर आइब जी… एगो डेग भोजपुरी खातिर\nआखर भोजपुरी महोत्सव के कुछ फोटो\nबिहार के पछिमी भाग में राजधानी से करीब डेढ़ सइ किलोमीटर दूर बसल सीवान जिला। जिला के रघुनाथपुर प्रखंड। प्रखंड के पंजवार गाँव। आ एही गाँव में स्थित प्रभा प्रकाश डिग्री कालेज। कालेज के प्रांगण में आखर द्वारा आयोजित दसवाँ भोजपुरी महोत्सव। ‘आखर’ पिछिला दस बरिस से भारत के पहिला राष्ट्रपति भारत रत्न डॉ. राजेन्द्र प्रसाद जी के जयंती (03 दिसंबर 1884 – 28 फरवरी 1963) के भोजपुरी उत्सव के रूप में मनावत आ रहल बा। आखर अपना स्थापना के असो दसवाँ साल पूरा कइलस। लोग एह डेगा-डेगी बढ़त डेग के ‘दस साल, बेमिसाल’ के नाँव दिहल। एह साल के आयोजन पिछिला सालन के एकदिनी आयोजन के जगह प चार दिन (दिनांक 30 नवंबर से 03 दिसंबर, 2019 तक) के रहल।\nदिनांक 30 नवंबर आ 01 दिसंबर के भोजपुरी चित्रकला कार्यशाला के आयोजन भइल। चित्रकला कार्यशाला के बिधिवत शुरुआत दीप जरा के आ ज्ञान के देवी सुरसती (सरस्वती) जी के सुमिरत ऊहाँ के बंदना से भइल। आयोजित चित्रकला कार्यशाला में जिला-जवार के अलग-अलग इस्कूलन के चुनाइल 75 गो छात्रा लो भाग लिहली। कार्यशाला में सर्जना ट्रस्ट के परमुख ट्रस्टी आ आखर के वरिष्ठ सदस्य जानल-मानल चित्रकार श्री संजीव सिन्हा जी, श्री रवि प्रकाश सूरज जी आ श्री सुनील पाण्डेय जी बचियन के भोजपुरी चित्रकला के बारीकी सिखवनीं। मालूम होखे कि भोजपुरी चित्रकला में मुख्य रूप से प्राकृतिक रंगन के परयोग होला; रंग के रूप में सेम आ पोईं के पतई, चाउर के दाना, गेरु आ लाल माटी के प्रयोग कइल जाला। भोजपुरी चित्रकला के समरिद्ध आ विशाल परंपरा के मेहरारू लोग सदियन से सहेज-सँगेर के निभावत आइल बा लोग। प्रशिक्षण कार्यशाला में शामिल लइकिन के भोजपुरी भित्तिकला, बिआह के अवसर प बनावल जाये वाला कोहबर कला, गोधन के समय गोबर से बनावल जाये वाला चित्रकारी, नाग-पंचमी के अवसर प बनावल जाये वाला नाग-नागिन के चित्र, अउर दोसरो परब-तेवहारन के लोक चित्रकारी सहित भोजपुरिया इलाका में मसहूर पीड़िया कला बनावे सीखावल खास रहे। प्रशिक्षण के बाद बेहतर चित्रकारी बनावे वाली छात्रा लोगन के आखर के संरक्षक गुरुजी घनश्याम शुक्ल प्रशस्ति पत्र देके आ भोजपुरिया गमछी ओढ़ा के सम्मानित कइनीं।\nमहोत्सव स्थल प एगो कला दीर्घा रहे, जहाँ चित्रकला कार्यशाला में छात्रा लोगन के बनावल चित्रकारी के परदर्शनी लागल रहे। परदर्शित चित्रन के बीचे एगो कोना में ‘सेल्फी कोना’ बनल रहे। सेल्फी कोना के कुछ खासियतन में एगो ई रहे कि सेल्फी कोना ‘कैथी आ देवनागरी’ दूनो लिपि में लिखल रहे। कोना के अगरी-कगरी भोजपुरी भित्तिकला आ चित्रकला शैली उकेरल रहे।\n(दिनांक 02 दिसंबर, 2019)\nमहोत्सव के बिधिवत उद्घाटन जय प्रकाश विश्वविद्यालय, छपरा के कुलपति प्रो. हरिकेश सिंह जी दिया जराके कइनीं। दिया में जरत बाती एह बात के बोध करावत रहे कि अनुशासन आ निरंतरता लक्ष्य के साधे खातिर केतना जरूरी बा। उद्घाटन के बाद साहित्यिक सत्र के शुरुआत भइल। साहित्यिक सत्र मूल रूप से दू भाग में बँटाइल रहे। पहिलका भाग में भोजपुरी भाषा के जानल-मानल आ बिदवान (विद्वान) लोग अलग-अलग बिसय प आपन-आपन बात राखल। दोसरका भाग कवि सम्मेलन के रहे।\nगुजरात केंद्रीय विश्वविद्यालय, गांधीनगर में हिंदी के सहायक पोरफेसर श्री प्रमोद कुमार तिवारी जी “वैश्विक साहित्य आ भोजपुरी” बिसय प बात राखत भोजपुरी के देस-बिदेस में बरगद के फेंड़ लेखा छितरइला के बात कइनीं।\nडॉ. जौहर शफियाबादी जी ‘भोजपुरी आंदोलन के दशा-दिशा’ प बिस्तार से आपन बात रखनीं। ऊहाँ के एह बात प जोर दिहनीं कि भोजपुरी हरमेस से समृद्ध आ गौरव से भरल-पूरल भाषा रहल बिया।\nप्रो. नीरज सिंह जी ‘भोजपुरी साहित्य आ संस्कृति प बीर कुँअर सिंह के परभाव’ प आपन बात राखे से पहिले डॉ. राजेन्द्र प्रसाद जी के चित्र प सरधा के फूल चढ़ावत कहनीं कि “भोजपुरी में पहिला फिलिम बनावे के प्रेरणा राजेंदरे बाबू के दिहल हऽ।” बीर कुँअर सिंह के व्यक्तित्व आ कृतित्व प बात राखत कहनीं कि “सन 1857 के अपराजेय योद्धा बाबू कुँअर सिंह के ऊ मान-सम्मान ना भेंटल जवन उनके मिले के चाहीं, एक तरह से उनुकर उपेक्षा कइल गइल।” संगे-संगे ईहो जोड़नीं कि भोजपुरी के जवन सांस्कृतिक आ अनुशासित रूप के आखर जी रहल बा ओसे ढेर लो के प्रेरणा मिल रहल बा।\nप्रो. राम नारायण तिवारी जी ‘भोजपुरी में नारी आ हाशिया समाज के स्वर’ बिसय प आपन बात राखत कहनीं कि “भोजपुरिया नारी अपना कर्तव्य से बन्हाइल (ड्यूटी ओरिएंटेड) आ सामाजिकता के प्रतिनिधित्व करत लउकेली त ओहिजे पछिम के देसन के नारी अधिकार केंद्रित आ व्यक्तिवादिता के समरथक बाड़ी।”\nबरिष्ठ साहित्यकार श्री भगवती प्रसाद द्विवेदी जी ‘भोजपुरी साहित्य में सौंदर्य आ परेम’ प आपन बात राखत कहनीं कि “वर्तमान समे में परेम (प्रेम) के नाँव प अश्लीलता फइलल बा।” ऊहाँ के कहनीं कि भोजपुरी में परेम के जवन विवेचना भोजपुरी के आदि कवि कबीरदास जी अपना दोहा “ढाई आखर प्रेम का…” में कइले बानी, ऊ आजुओ रेघरियावे जोग बा। श्री द्विवेदी ‘अढ़ाई आखर’ के माने समुझावत कहनीं कि परेम के पहिला आखर (अक्षर) – जे परेम करऽता, दोसरका – जेकरा से परेम कइल जाता आ तीसरका – अपूर्णता के द्योतक बा। कबीरेदास जी के एगो अउरी दोहा “प्रेम ना बाड़ी उपजे, प्रेम ना हाट बिकाई। राजा-परजा जेहि रुचे, सीस देहि ले जाई।।” के उदाहरण देत एह बात प बल देनीं कि कबीर जी के एह दोहा में “सीस देहि” के माने दंभ आ अभिमान के तेयागल बा। आपन बात आगे बढ़ावत ऊहाँ के कहनीं कि “भोजपुरी साहित्य में शाश्वत प्रेम के भरमार बा जेकरा के पढ़े-सुने आ हबेखे के जरुरत बा।”\nकथाकार श्री प्रकाश उदय जी ‘भोजपुरी में बाल कथा साहित्य’ जइसन बिसयन प आपन-आपन बात रखनीं। ऊहाँ के कहनीं कि “एकहरा (एकल) परिवार के चलते बिछोह के कहर लइकन के जीवन के समहूत आ बुजुर्गन के जीवन के पूर्वाहुत तक टूटल बा। बाल साहित्य के रचनिहार खातिर दू गो चीझन प जादा धेयान देला के जरूरत बा, पहिला – लइका के मन (बाल मन) के बूझे के, काहें कि दुनिया के सभसे जटिल भाषा लइकन के भाषा होखेला। आ दूसरा माई (महतारी), बालकन के ओह जटिल भाषा के ना खाली समुझे-बूझे बलुक ओकरा खातिर हर पसेवा आ जतन करे के, मन होखे के चाहीं। भोजपुरी में जवन वाचिक परंपरा रहल बा ऊ ढेर महत्वपूर्ण बा आ ऊ कब्बो पुरान ना होई, एह से दरकच के लिखला के जरूरत नइखे, बलुक लोक में जन मानस में जवन रचल-बसल बा ओकरा के पुनर्जीवित कइला के काम बा।”\nसाहित्यिक सत्र के दोसरका भाग में कुछ युवा आ कुछ नवहा कवि/कवयित्री लो अलग-अलग बिसयन प आपन-आपन कवितन के पाठ कइलन। कुछ कवितन के बिसय समसामयिक रहे त कुछ पियरका सरिसो अस फुलाइल आ सेम के बतिया अस लदराइल भोजपुरिया माटी में उपजल। कुछ कवि/कवयित्री लोग अपना कवितन के संगीतमयो पाठ कइल। सुश्री आकृति विज्ञ ‘अर्पण’, श्री आशीष मिश्र, श्री शिवदत्त द्विवेदी ‘द्विज’, श्री राजीव कुमार भारती, श्री अभिषेक चौहान, श्री राजु उपाध्याय, श्री सुशांत शर्मा, श्री आर. जी. श्याम, श्री सुजीत सिंह ‘सौरभ’, श्री यशवंत कुमार ‘यश’, श्रीमती आरती आलोक वर्मा, डॉ. लाल बाबू राय आ श्री कृष्ण मुरारी राय जी आपन-आपन कवितन के पाठ कइनीं। साहित्यिक सत्र के पहिला भाग के संचालन श्री आशुतोष कुमार पाण्डेय कइलन त दोसरका भाग के समे मंच संचालन के जिमेवारी आकाशवाणी गोरखपुर में उद्घोषिका सुश्री अंकिता पंडित बखूबी निभवली।\n(03 दिसंबर 2019)\nभोजपुरिया नायकन के नायकत्व के बोध करावत तख्ती आ ओह प लिखल नारा से गौरव यात्रा/परभात फेरी के शुरुआत भइल। परभात फेरी में गाँव-जवार के सैकड़न बचवा-बचियन के संगे-संगे देस-बिदेस से चहुँपल भोजपुरी प्रेमी लोग शामिल भइल। इस्कूलिया लइका-लइकी ना खाली महोत्सव में जुटलन बलुक सक्रिय भागीदारो भइलन। बचवन के अपना मातृभाषा भोजपुरी में बोले-बतियावे, पढ़े-लिखे आ भोजपुरिया संस्कार के भरदम जीये अउर परंपरा के निबाहे खातिर प्रेरित कइल गइल।\nपछिम (पश्चिम) बंगाल के पुलिस महानिदेशक (होमगार्ड) श्री मृत्युंजय कुमार सिंह जी भोजपुरिया कैलेंडर के संगे-संगे भोजपुरी के पाँच गो किताबन, क से कैथी, गाँधी गाथा, थाती, बटोहिया अउर भोजपुरी चित्रकला आ लोक परंपरा के विमोचन कइनीं। श्री सिंह अपना संबोधन में भोजपुरी साहित्य, संगीत आ परंपरा प खाली बाते ना कइनीं बलुक भोजपुरी आ भोजपुरी गीतन के जड़-सोर नेपाल, त्रिनिडाड गयाना आ अउरी देशन में कइसे चहुँपल-फइलल बा ओके गाके सुनइबो कइनीं। चंपारण सत्याग्रह के मूल जड़ नील आ निलहन के शोषण प आधारित ऊहाँ के लिखल आ गावल एगो गीत ‘हरियर धानवा के नील भइल खेतिया…’ सुनि के केहुओ ई आसानी से जान सकेला कि अपना माटी आ भाषा से ऊहाँ के केतना गहिराह जुड़ाव बा। अतने ना, ऊहाँ के मंच से दरसकन के बीचे बइठल फिलिमकार आ पटकथा लेखक श्री अमित झा के जवना आदर के साथे नाँव लिहनीं ऊ बहुत कुछ सीखे के प्रेरित कइल।\n‘भोजपुरिया स्वाभिमान‘ खाली एगो कलेंडर ना हऽ, ई एह कलेंडर में भोजपुरी के 12 गो बिभूति लोग के बारे में पुरहर जानकारी मिलत बा। ‘क से कैथी’ कैथी सीखे के आरंभिक पोथी हऽ, ‘गाँधी गाथा’ महात्मा गाँधी जी के 150 वीं जयंती प ऊहाँ के इयाद करत पुस्तक के नाया भूमिका आ कलेवर में संयोजित, संपादित आ पुनरप्रस्तुत कइल गइल बा प्रकाशित कइल गइल बा। ‘थाती’ भोजपुरी साहित्य के 37 गो किताबन के बारे में जानकारी देवे वाला किताब हऽ। ‘बटोहिया’ बाबू रघुबीर नारायण जी (30.10.1884 – 01.01.1955) के ऊहे देस गान हऽ जेकरा के महात्मा गाँधी ‘भोजपुरी के वंदे मातरम’ के संज्ञा देले रहनीं। ‘भोजपुरी चित्रकला आ लोकपरंपरा – भोजपुरी भित्ति चित्रकला’ सर्जना ट्रस्ट आ आखर के साझा प्रयास से निकलल किताब हऽ, एह किताब में भोजपुरिया इलाका के बिलमत कला से लोग के परिचय होई।\nबीर कुँअर सिंह गाथा के ‘तीस्ता शैली’ के प्रस्तुति सुश्री सृष्टि सिंह कइली। एह शैली के नाँव बीर कुँअर सिंह गाथा के प्रस्तुत करे वाली उभरत कलाकार तीस्ता शांडिल्य, जे लंबा इलाज के बाद अगस्त, 2018 में अंतिम साँस लिहली, के इयाद में रखाइल बा। श्री उदय नारायण सिंह आ सुश्री सृष्टी जी के भाव, वाचन आ प्रस्तुति एह गाथा-शैली के अलग मोकाम आ ऊँचाई देत रहे।\nअमेरिका से चलि के आइल श्रीमती मनीषा पाठक जी के लोक गीत त डॉ. गजेंद्र पाण्डेय जी के कबीर गीत गायन भइल। श्रीमती नीतू कुमारी नवनीत जी आ श्रीमती प्रीति कुशवाहा जी के लोक गीत गायन भइल। लोक गायिका आ संगीत के शिक्षिका सुश्री निरुपमा सिंह जी के कंठ से जब ‘गाई के गोबरे महादेव, अँगना लिपाय…’ फूटल त जूमल-जुटल लोग बरबसे वाह-वाह क उठल। ‘सिसोदिया सिस्टर्स’ के नाँव से मसहूर श्रद्धा आ समृद्धि अपना लोकगीतन से लोगन के खूब झूमवली। भोजपुरी के उभरत गायक ऋषि शंकर ‘गोरिया चान के अँजोरिया…’ से शुरुआत क के होरी, चइता आ पचरा गीत गवलन। श्री आदित्य राजन, श्री जगदंबा जायसवाल आ श्री आदर्श आदी जइसन जुझारू आ उभरत कलाकारन के बैंड के प्रस्तुति भइल। लोक गायक शैलेन्द्र आ लोक गायिका श्रीमती रेखा तिवारी जी के उपस्थिति ढेर कुछ कहत रहे। संगीत नाटक अकादमी द्वारा बिस्मिल्लाह खाँ युवा पुरस्कार से सम्मानित लोक गायिका सुश्री चंदन तिवारी अपना गीतन से लोगन के मगन कइली। बिस्मिल्लाह खान संगीत महाविद्यालय, पंजवार में संगीत के गुरु श्री रमैया पाण्डेय जी तबला वादन के आ प्रोजेक्ट कस्तूरबा बालिका उच्च विद्यालय, पंजवार में संगीत के शिक्षक श्री संजय कुमार सिंह जी अपना गायन के प्रस्तुति दिहनीं।\nमहोत्सव के अंतिम दिन श्री भिखारी ठाकुर जी के लिखल आ श्री संजय सिंह के निरदेशित नाटक ‘भाई बिरोध’ के मंचन भइल। नाटक के क गो खासियतन में से एगो ई रहे कि एकर कुल्हि किरदार (पात्र) के भूमिका पंजवार गाँव के इस्कूलिया लइकी लोग निभावल। माटी के लोंदा (काँच आ आपन तागत के नीक से ना चीन्हे वाला) के एगो मूर्त रूप दिहल मूर्तिकारे जानेला। ई कहल बेजाईं ना होई कि मूर्ति के गढ़े खातिर जेतना जतन-उपाय श्री सिंह बखूबी कइले रहीं, नाटक के कलाकार लोग ओह मूर्ति में जान डाले आ जीवंतता के बनवले राखे में इचिको उनइस ना पड़ल।\nबिहार के एगो परमुख नृत्य शैली लौंडा नाच के प्रस्तुति राष्ट्रीय नाट्य विद्यालय से अभिनय के ककहरा सीखल श्री राकेश कुमार जी कइलन। मालूम होखे कि लौंडा नाच मुख्य रूप से बिहार के एगो नाच हऽ जेकरा में नाचे वाला मरदाना रहेलन। ऊ मेहरारू अस कपड़ा-लत्ता पहिर के अलग-अलग भाव-भंगिमा के परदर्शन करेलन। एहिजा एह बात के बखान कइल जरूरी बा कि भोजपुरी के परसिद्ध नाटककार आ सूत्रधार भिखारी ठाकुर एह नाच शैली के जगहि-जगहि घूम के परदर्शन कइनीं।\nदुबई में रहे वाली लइकी परी (अक्षिता तिवारी) जब ‘हाथऽ जोड़ीं, पइयाँ पड़ीं भइया हो सोनरवा…’ आ ‘बबुनी मारे ली गुलेल…’ गीतन प भाव नृत्य प्रस्तुत कइली त महोत्सव थपरी के गड़गड़ाहट से गूँज गइल। नृत्य गुरु आ लोक नर्तक विपुल नायक जी आ उनुकर टीम अपना भाव नृत्य के बेजोड़ प्रस्तुति से सभकर मन मोहे में कवनो कोर-कसर ना छोड़ल। ऊहाँ सभ के प्रस्तुति के बाद लोग ठाड़ होके अभिवादन कके ई जनावे में इचिको मोका ना छोड़ल कि भोजपुरी लोक गीतन प लोक नृत्य के ईहो रूप हो सकेला। एह बात के बिसेस जिकिर कइला के जरूरत बा कि जब ई प्रस्तुति कुल्हि हॉट रहे ओह घरी मंच के आरी-कगरी आ सोझा बइठल दरसक में मरद-लइका से अधिका मेहरारू-लइकी रही लोग।\nमहोत्सव में अंतरराष्ट्रीय स्तर के संगीतकार आ फिलिमफेयर (फिल्मफेयर) पुरस्कार विजेता श्री प्रबुद्ध बनर्जी जी के उपस्थिति ढेर कुछ कहत रहे। ऊहाँ के जब युकुलेले (एगो गिटार लेखा बाद्ययंत्र जवना के तार नायलन के रस्सी के होला आ जेकरा के छूँछे अंगूठा भा अँगुरी के पोर से बजावल जाला) प तान छेड़नीं त जूमल लोग झूमे लागल। पछिम के बाद्ययंत्र संगे पुरुब के गीत मिलि के जम के आपन जलवा बिखेरलस।\nपिछिला तीन दशक से अधिका समे से भोजपुरी सुननिहार लोग के अपना गीत-संगीत से झुमावे वाला लोक गायक श्री विष्णु ओझा जी माई सुरसती के संगे-संगे कंठ के सुमिरत ‘जाहि हम जनतीं शीतलि अइति अँगना…’ देवीगीत से अपना गायन के शुरुआत कइनीं। बिआह के पहिला राति एगो नया-नवेली दुलहिन के अपना पति से ‘दिहीं कुछओ चीन्हा मुँह देखाई ए बलम जी…’ के निहोरा करत गीत बरबसे भोजपुरिया संस्कार के प्रतिबिंबित क दिहलस। जूमल-जुटल दरसक आ सुननिहार लोग के माँग प ‘माया में ई काया अइसन लपेटाइल बा…’ आ ‘एक दिन नदी की तीरे, जात रहनीं धीरे-धीरे…’ जइसन निरगुन (निर्गुण) गाके श्री ओझा जी राति के तंद्रा के अचके में तूरि दिहनीं।\nजानल-मानल नाट्य निदेशक आ रंग-गुरु श्री संजय उपाध्याय जी के निरदेसन में ऊहाँ के टीम द्वारा भिखारी ठाकुर जी के बिस्व परसिद्ध नाटक ‘बिदेसिया’ के प्रस्तुति भइल। दिल्ली विश्विद्यालय के एगो महाविद्यालय में सहायक पोरफेसर श्री मुन्ना कुमार पाण्डेय जी नाटक के भूमिका बतवनीं। मालूम होखे कि आखर के मंच प बिदेसिया के ई पहिला आ देस-बिदेस भर में मंचित भइल 718वां प्रस्तुति रहे। मुख्य रूप से रोजी-रोटी के जोगाड़ में पलायन के दरद आ देह के ताना-बाना प आधारित एह नाटक के चार गो मुख्य पात्र पेयारी सुंदरी, बिदेसी, बटोही आ रखेलिन बाड़ें। ओइसे नाटक के एक-एक पात्र बड़ा खूबी से अपना संबाद (डायलग) आ भाव-भंगिमा से दरसकन के ना खाली गुदगुदावत-रोआवत बा बलुक घटना के समे में ले जाए के भरसक कोशिशो करऽता।\nमहोत्सव के सुचारू आयोजन में डिग्री कालेज, पंजवार के अध्यक्ष श्री डॉ. बी एन यादव, कालेज के कुल्हि माहटर साहेब, गाँव के लोग, आस-पास के विद्यालयन के माहटर साहेब, बचवन के अभिभावक लोग के संगे-संगे अउरियो गाँव-जवार, देस-बिदेस के कतने जानल-बेजानल लोग के प्रत्यक्ष भा परोक्ष रूप से विशेष सनेह आ सहजोग मिलल।\nआयोजन स्थल के पास मेला सजल लागत रहे। फुचुका, गुपचुप, छोला, सिंघाड़ा, कचौड़ी, चिनिया आ गुरही जिलेबी, फोंफी, घुघुनी, लकठो, लाई, लिट्टी-चोखा आ माटी के भरुका में बेचात चाह बरबसे मेला के माहौल बना देले रहे। अतिथि आ महोत्सव में आइल लोगन खातिर भोजन में बड़की पूड़ी, तरकारी आदि के बेवस्था रहे। ऊहे पूड़ी जवना के अलग-अलग क्षेत्र में हाथी कान पूड़ी, बड़का पूड़ी, कागज पूड़ी आ अउरी क गो नाँव से जानल जाला।\nआखर भोजपुरी महोत्सव – 2019 के समापन कुंदन सिंह आ केसरबाई अउर बनारसी प्रसाद ‘भोजपुरी’ जी जइसन लोगन के देश खातिर शाश्वत प्रेम के समरपन के भाव के जोगावत आ समेटले भोजपुरी भाषा खातिर समरपित रहे के संकल्प लेले भइल। साँच त ईहो बा कि रंग-कूची से शुरू होके बिखरल जलवा राग के तानत-छेड़त-छोड़त अभिनय प जाके समाप्त भइल। चार दिन के आयोजन रहे, संभव बा कुछ कमियो रहल होई, कुछ जाने-अनजाने में गलतियो भइल होई। जदि रउआ लागत बा त ओह कुल्हि से हमनीं के अवगत कराईं ताकि आगे के आयोजनन में ओह प धेयान देत सुधार कइल जाउ। भाषा भोजपुरी अपना माधुर्य आ लालित्य, भोजपुरिया संस्कार अपना अनुशासन आ परंपरागत गीत-संगीत मेथी आ घोंसारी के भुजुना अस दूर तक आपन सोन्ह गमक बिखेरत रहो। भोजपुरी भाषा के समृद्धि आ गौरव सुरुज के लाली लेखा आपन जस चहुँ दिशा में फइलो आ एकर गौरवशाली इतिहास, चहकत वर्तमान आ जोगावल भविष्य फरत-फुलात आ लहलहात रहो। ईहे कामना के संगे जय भोजपुरी।\nआखर भोजपुरी महोत्सव - 2019\nकार्यशाला" data-caption="भोजपुरी चित्रकला कार्यशाला" data-description="भोजपुरी चित्रकला कार्यशाला">\nरिपोर्ट के लेखक : श्री कृष्णा जी पाण्डेय जी आ इ रिपोर्ट आखर के फेसबुक पेज से लिहल बा\nपिछला लेखभोजपुरी लघुकथा | अगुअई | दिलीप पैनाली\nअगिला लेख100+ भोजपुरी पहेली | बुझउवल | Bhojpuri Riddle


"गंगा के दंगा" के शानदार मुहूर्त – Anjoria\n"गंगा के दंगा" के शानदार मुहूर्त\nगौतम राज इंटरनेशनल फिल्म के बैनर तले बने जात ‘गंगा के दंगा’ के शानदार भव्य मुहूर्त पिछला दिने मुम्बई के एम. जी स्टूडियो में करावल गइल.\nउत्तर प्रदेश के मशहूर नेता आ चार बेर कैबिनेट मिनिस्टर रह चुकल डॉ॰ रामाश्रय कुशवाहा मुहुर्त के नारियल फोड़ले.\nनिर्माता गौतम सिंह आ लेखक-निर्देशक अभिषेक चढढा हउवे.\nकलाकारन में सत्येन्द्र सिंह, पूजा सिंह, ख़ुशी मिश्रा, शिखा मिश्रा, तारा, दसरथ, जिन्दा आ गिरीश शर्मा के नाम बा. संगीत धनंजय मिश्रा के, नृत्य निर्देशन पप्पू खन्ना के, छायांकन हीरा सरोज के, फाईट दिलीप यादव के, गीत प्यारेलाल यादव के आ पटकथा ओ पी यादव के लिखल बा.\nशूटिंग खातिर बिहार में तीन गो लोकशन चुनल गइल बा.अमिताभ बच्चन संगे भोजपुरी में गंगा सीरीज़ के तीन गो फिलिम बनावे वाला चर्चित निर्माता के कहना बा कि उ भोजपुरी संस्कृति फिलिमावल चाहत बाड़े. बतवले कि फिलिम के कहानी औरतन के लड़ाई लड़त एगो लड़िका के ह जेकरा बाद में औरतनो के भरपूर साथ मिलत बा.\nएह मौका पर डॉ॰ रामाश्रय कुशवाहा कहलन कि उ जल्दिए भारत सरकार के चिट्ठी लिखिहें भोजपुरी के अठवीं अनुसूची में शामिल करावे ला आ यूपी सरकार से निहोरा करीहें कि यूपी में शूट होखे वाली फिलिमन के सबसिडी दीहल जाव.\nगंगा के दंगा\nअक्षरा सिंह आ बिपिन सिंह के सम्मानित कइल गइल


फगुआ के सांस्कृतिक रंग में सेंधमारी – Anjoria\nमार्च 15, 2014 डॉ. रामरक्षा मिश्र विमल\n-डॉ. रामरक्षा मिश्र विमल\nफगुआ कहीं भा होली, ई बसंतोत्सव हउवे. बसंत जब चढ़ जाला त उतरेला कहाँ ? एहीसे त होली के रंगोत्सव के रूप में मनावल जाला. प्रकृतियो हमनी के साथ देले. नु ठंढा नु गर्मी, का मनभावन मौसम होला ! रंगन के महफिल में शिष्टता आउर सौहार्द्र के सुगंध होला आ पारंपरिक मर्यादा में उत्साह के विकास होला.\nबाकिर, आजु मौसम बदल गइल बा. चौपालन पर से सामूहिक गायन के अधिकार टूटे लागल बा. म्यूजिक कंपनी आ नया-नया आडियो-वीडियो माध्यम होली के एह सांस्कृतिक रंग में सेंध लगा देले बाड़न स. खुलापन के नाम पर एगो कल्पित कुरूप शृंगार हाबी होखे लागल बा. मजबूरी के आलम ई बा कि शिष्ट आ सभ्य लोगन के आपन कानो बंद करेके परेला. ऊ लोग अइसन आयोजनन से दूर हो रहल बाड़न बाकिर नया पीढ़ी के त मजा आ रहल बा आउर बिना कवनो परिनाम के चिंता कइले ओकर कदम थिरकत लउकता.\nसाँच पूछीं त ई हमनी के संस्कृति खातिर एगो त्रासद घड़ी बा. एहमें फगुआ के चेहरा दिन प दिन बदरंग होखत जाता. अब समय आ गइल बा कि भोजपुरी गायक, गीतकार आ म्यूजिक कंपनी- सभके एहू पहलू पर गंभीर होखेके परी आउर संस्कृतियो के भविष्य के कुछ चिंता करहीं के परी काहेंकि एही संस्कृति से इहाँ सभ के रोजी-रोटी चलेले.\nफाग गीत १


आहार में सूखे मेवे कैसे शामिल करें? जानिए स्वस्थ रहने के तरीके और रहस्य - GyanHiGyan\nHome हिंदी लाइफस्टाइल आहार में सूखे मेवे कैसे शामिल करें? जानिए स्वस्थ रहने के तरीके...\nआहार में सूखे मेवे कैसे शामिल करें? जानिए स्वस्थ रहने के तरीके और रहस्य\nPrevious articleAnne Hathaway Pens An Emotional Note Promoting Locked Down\nNext articleभगवान श्री कृष्ण के पैरों के नीचे थे,शुभता के पवित्र प्रतीक,जानें


ठण्डां से लइकन कोल्ड डाइरीया, निमोनीया आ सर्दि से ग्रसित – Aapan Birgunj\nbimala gupta प्रकाशित मिति - Jan 9, 201920\nवीरगंज, पुस २५\nजाडा के मौषम मे लैकनसब मे अभी कोल्ड डाइरीया, निमोनीया आ खोकि कफके समस्या सब लउकल बा । अभी के ठण्डां के मौषम मे छोट छोट लैकनसब के देखभाल के कमी, एलर्जि, भाइरस के संक्रमण के कारण बेमारी संगे लडेके क्षमता भी कमजोर भइला से लैकनसब मे अइसनका समस्या भइल बालरोग विशेषज्ञसब के कहनाम बा ।\nजाडा से लैइका बेमार भइला बाद अस्पताल मे इलाज करावे आइल बारा खुटुवा प्रसौनी के प्रिंयका देवी आपन दुःख सुनावत कहनी लईका के ठंण्डा से पेट झरेलागल ओकरा बाद १ बेर उल्टि भी भइल तब हल्का बोखार लागला बाद बौवा अचानक से दूध पियल छोडला बाद हम हस्पिटल मे लेके अइनी त एतहा डाक्टर चेकअप करके कहनी कि लईका के कोल्ड डाइरीया भइल बा ।\nअधिकतर जाडा मे बेसी करके लैकन सबमे कोल्ड डाइरिया (पेटझरी) निमोनिया खोकि बोखार जैसनका समस्या लौके लागेला । ई ६ महिना एने २ वरष तकके लैकन मे विशेष करके होखल करेला । मुख्य कारण लइका के गारजियनसब आपन भी व्यक्तिगत सफाइ मे ध्यान ना देहल, माई साबुन पानि से बिना हात धोवले स्तनपान आ औरी खाएवाला चिज खियावे के, लईका हात साफ ना करके मुहमे लगावेके (चुसेके) फुहड हातसे खाएवाला चिज खाएके जैसनका कारण से कोल्ड डाइरीया होखल करेके बाल रोग विशेषज्ञ डा. आनन्द कुमार झा के कहनाम बा ।\nविशेष करके ६ महिना से निचेके लइकन मे निमोनिया के बेसि डर होखल करेला । लईकन के नाक मुह साफ ना करेके, बहुते कपडा लगा देवेके जेकरा कारण देहमे ही पसिना आके सुकजाला जवन की एकदम ही ना निमन हवे एहतरे लैकन मे निमोनिया होखल करेके बालरोग विशेषज्ञ डा.अशोक दास के कहनाम बा ।\nडा.दास के अनुसार जाडा मे गरम राखे खातिर बहुते कपडा लगा देवेके, फुहड कपडा लगादेह ला बाद भी लइकनसब बेमार होखल करेके संभावना बेसि रहेला । जाडा के मौषम मे स्वस्थ रहेला लइकन ही ना बल्कि सभी के सावधानी अपनावल जरुरी रहेला । धुवाँधुरा मे चलला बाद माक्स लगावे के, सुसुम पानि पिए के, सरसफाइ मे ध्यान देवेके साथे सिगरेट ना पियलासे बडका आदमीसभन भी श्वासप्रश्वास सम्बन्धी बेमारीसब से बाच सकके डा. प्रविण कुमार सिंह के कहनाम बा । छोट लइकनसब मे रोग प्रतिरोधात्मक क्षमता कम भइला से लइकन के घर मे भी सुरक्षित किसिम से देखभाल कइल जरुरी रहेला ।\nदु लइकन के माई वीरगन्जपानी टंकी निवासि सावित्री रोका कहेनी की लइका के घरमे ही निमन से देखभाल कइलाबाद ठण्ठा से जोगावल जासकता । अभी के समयमे लइका के गरम आ ताजा खाएवाला चिज खियावल जाला । माई आपन लइका के सरसफाई मे भी ध्यान देहल करी हमेसा नाहियो नहवइला पर भी सुसुम पानि मे डिटवल डाल के देह साफ करके कपडा लगा देहल ठिक रहेला।\nदुध पियाएवालि माई आपन खानपान मे बेसि ध्यान देहला के साथे एक घण्टा डेढ घण्टा के अन्तराल मे आपन दुध पियावल ठिक रहेला । तुलसी काडा मध जैसन घरायसी खाएवाला सामान खाएदेवे के चाहि । वीरगंजके नारायणी उपक्षेत्रिय अस्पताल मे इलाज के खातिर आईल रोजाना सय जने लइकनसब मेसे ७० जने मे कोल्ड डाइरीया, निमोनीया आ कफ खाकि-बोखार के समस्यासब लौकल नाउक्षे के सुचना अधिकारी रमेश चौधरी बतवले बानि ।प्रतीक दैनिक\nकोल्ड डाइरियानारायणी अस्पतालनोमोनियावीरगंज\nकेराव पकड़ल के विरोध मे ब्यापारी द्धारा प्रदर्शन, सामान्य झडप, ७ जने पकडइलें, पत्रकार…


नीमिया रे करूवाइन – Anjoria\nJul 8, 2010 भोजपुरी, ललित-निबन्ध, साहित्य\n– डा॰ जनार्दन राय\nनीनि आइल निमन ह. जेकरा आँखि से इहां का हटि जाइला ओकर खाइल-पियल, उठल-बइठल, चलल-फिरल, मउज-मस्ती, हंसी-मजाक कुल्हि बिला जाला. अइसन जनाला कि किछु हेरा गइल बा, ओके खोजे में अदीमी रात-दिन एक कइले रहेला.\nनिकहा दिन से हमरो नीनि उचटि गइल बा बाकिर हम केहू से कुछ कहीलां ना. सोची ला कि बूढ़ भइला पर अइसन होखल करेला. हमरा संगे कवनो अजगुत नइखे भइल. जे साठि-सत्तर से हेले लागेला ऊ कवनो अनहोनी का इन्तजार में आपन आँखि बिछवले रहेला. रहता देखत रहेला, हित-नात, संगी-साथी, निमन-बाउर सभे किछु एही सभ का माथे रहेला. एसे सोचत-विचारत रहला का वजह से, उहाँ का आपन आसन जमा ना पाइलां. कबो-कबो त अइसन होला कि जब नीनि जनमतुवा का आँखि पर अइला से असकतियाये लागेले त अजिया, महतारी, फुवा लोगन का काफी मसक्कत करे के परेला. उनुकरा मनावन में ओझइती का संगे-संगे गीत-गवनईं में जेवन लोरी दादी का मुँह से निकसेले, ओकर धुनि, रस, गंध अजबे सवदगर होला – आउ रे निनिया निनरबन से, बबुआ आवेले ननिअउरा से. आउ रे निनिया निनरबन से.\nचइत महीना रहे. कटिया लागल रहे. ताल में मसुरी पाकि के झन-झना गइल रहे. टाँड़ पर पाकल रहिला के ढेढ़ी झरत रहे आ ओने दियरी में अबहीं गोहूँ चना पाकल तऽ ना रहे, बाकिर होरहा हो गइल रहे. एक ओर कटनी आ दुसरकी ओर होरहा का लालच में मन कसमसा के रहि गइल. अकसरूवा जीव दिन भर छिछिआइला से थाकि के एकदम बेबस हो गइल रहे. किछु करे के बेंवत ना रहे. लमहर सीवान में घुमते-घुमत साँझि हो गइल. एतने होला कि आपन खेत, बन बगइचा एक बेरि आँखि में उतरि आवेला. ऊहो देखेला आ अपनहूं देखि के आँखि में जुड़ाई परेला.\nथाकल-खेदाइल देहि साँझि खने दुवारे डसावल बंसहट पर परि गइल. अकसरूवा होखला का नाते कबो-कबो डेरा डाँड़ि पर अइसहूं रुक जाये के परेला ए वजह से हमरा घरनी का कवनो चिन्ता-फिकिर ना रहेले. भइल अइसन कि नीनि ओह दिन अपना गिरफ्त में एह कदर लिहलसि कि किछु साँवा-सुधि ना रहि गइल. अइसन बुझाइल कि निनिया आइल बा सुनरबन से.\nभइया संगे बँटवारा कवनो आजु के ना ह. ढेर दिन बीति गइल बाकिर हार आ हँसुली के लेके भउजी का संगे जवन उठा-पटक भइल ओकरा से तनी मन में गिरहि त परिये गइल. नीनि ना खुललि. देरी ले सुतल देखि के भइया का मन में किछु अइसन बुझाइल कि, ई काम त कबो के कइले ना हऽ, मेहरि का कहला में परि के बाँटि त जरुर लिहलसि, बाकिर दिल जगहे पर बा. बोलसु त नहिये बाकिर बुचिया, भउजी आ भइया तीनू जाना के फुसुर-फुसुर बोली त सुनाते रहे. चइत के मुंगरी से थुराइल देहिं कवहथ में ना रहे. दरद त रहबे कइल, बाकिर देहिं पर परल नीमि के फूल ओकर गंध, बयार का पाँखि पर चढ़ि के तन-मन के सुहुरा के जवन गुदगुदी पैदा कइलसि ओहि दिने बुझाइल कि –\nनीमिया रे करूवाइन, तबो शीतल छाँह,\nभइया रे बिराना, तबो दहिनु बाँह.\nटेढ़की नीमि के दतुवन, ओकर खोरठी, पतई, निबावट, लवना, छाँह हमनी खातिर कतना आड़ बा, अब तनी-तनी बुझाये लागल ह. साँझि होते पतई का फुनुगी पर बइठल चिरइन के गिरोह, उन्हनी के खोता, तितिली आ कबे-कबे भुलाइल भँवरन के मटरगस्ती केतना नीक लागेले, ई कहे के बाति नइखे. ओह दिन त हम अपना घरनी का कहला में परि के नीमि का छाती पर जवन टाँगी चलवलीं कि ऊ कटा के बांचि त जरूर गइल बाकिर हमरा छाती में जवन छेद भइल कि आजु ले ना भराइल. हमरा खूबे इयादि बा जब नीमि का पुलुई पर बइठि के उरूवा बोलल – उ—उ—उ—-उ, त हमार घरनी कहली कि इहनी के बोलल नीक ना ह. बाकिर उनुकरा बाति पर बाति बइठावत बंसी साधू कहलनि – ई गियानी हवन जा. बोलला के मतलब ई होला कि सजग हो जा. किछु अइसन होई कि टोल-महाल में कवनो दुख, बिपति जरूर आई. ई आवे वाला बेरामी, बिपदा, बाढ़ि, सूखा, महामारी के बता के पोढ़ होखे के शक्ति देला.\nनीमि के डाढि उरूवा के ठांव बा. गौरईया के खोंता, आ माता दाई के झुलुहा बा. त एकर पतई दवाई आ टूसा टानिक बा. एकर दतुवन मुँह बसइला से लेके पेट का हर बेरामी के अचूक दवाई बा. इहे ना, एकरा सूखल डाढ़ि पर कोर पतुकी में बनावल भोजन के खाये वाला कइसनो कोढ़ी होखो, एक बरिस में जरूर ठीक हो जाई. एही से एकरा छाँव में बइठि के गांव के गोरी जवन गीति गावेली स ओकर अजबे रस बा. एह छाँव में संवसार के संवारे वाली माता-दाई खुद बसेरा करेली. एहीसे भर नौरातन इनका गाछ से छेड़-छाड़ कइल ठीक ना मानल जाला. गाँव-गवई के माई-बहिन जब गावेली स त रोंवा भभरे लागेला –\nनीनिया के डाढ़ि मईया,\nलावेली झुलुहवा, हो कि, झूलि झूलि ना.\nमइया मोरी, गावेली हो\nगीतिया कि, झूलि झूलि ना.\nझूलत-झूलत मइया के\nलगली पियसिया, कि बूंद एक ना!\nमालिनि पनिया पियाव, मोके बूँद एक ना.\nमाली-मालिनी मिलि क महामाया का किरिपा से नीमि के सींचत जवन रूप देले बा ओही तरे मातादाई एह संवसार में रसे-बसे वाला हर जीव-जंतु के जिये, संवरे, सोचे, समुझे के बल-बुद्धि देले बानी. जरूरत एह बाति के बा कि इंसान के इंसान बूझी जा. भाई के कसाई समझ के काटे के ना ह. भाई भाई ह. संबंधन का बीच में खटाई डाले के बाति ना होखे के चाहीं. घाम सहि के छाँह दिहल आ दुख काटि के सुख बाँटल असली धरम ह. सच-सच कहल जाय त आपन करमे असली धरम ह. एह राह-रहनि से जे रही, ओकरा करनी से घरनी आ धरनी दूनो के राहि रसगर हो जाई. संवसार मसान होखे से बँचि जाई. एके बंचावे बदे जे दुई कदम चली, माई के असली बेटा उहे ह –\nयः प्रीणयेत् सुचरितैः पितरं स पुत्रो.\nअगस्त २००३ में अँजोरिया के पहिलका अंक में प्रकाशित\nअन्हरिये बनल रहीत\n2 thought on “नीमिया रे करूवाइन”\nसरल-सहज बोली में नींद से नीम के प्रेमालाप बहुते नीक लागल. बहुत बहुत बधाई राय जी के…..\nNice traditional story\nthanks for posting hear.


Watch #सौतिनिया के नममा सपनमा में धरेला# स्मिता सिंह, व्हाटएप्प वायरल वीडियो 2017 एक बार जरूर देखे| Online & #सौतिनिया के नममा सपनमा में धरेला# स्मिता सिंह, व्हाटएप्प वायरल वीडियो 2017 एक बार जरूर देखे| Clips on MX Player\nSOMNATH SHARMA का 2019 का फाडू बेबफाई सांग || दिल तोड़ के जइबू ससुरा ||\nGANESH BIHARI का 2019 का फाडू आर्केस्टा सांग || फुलौना फरले बा ||\nआ गया MITHU MARSHAL का 2019 का सबसे फाडू सांग ||पगली प्यार करती है ||\nAJAY UJALA का 2019 का बड़ा फाडू बेबफाई वीडियो || जान ले ले जा चीता के राख ||\nSHASHI LAL YADAV का 2019 का जाड़ा स्पेशल फाडू फाडू सांग कलेक्शन\nHIMANSHU UPADHAYAY का 2019 का फाडू सांग || देवरा चुसल चाहता ||\nLALIT LAHARIYA का 2019 का बड़ा रोमांटिक वीडियो || देवरा गइल लहंगा लसार के ||\nKRISHANA ARYA का 2019 का फुल डीजे आर्केस्टा सांग || रोजे मारेला देवरा मजा ||\nशैलेश प्रेमी का 2019 का सबसे अजूबा रोमांटिक वीडियो || बिरनी के खोथा पर ढेला मारा तानी जी ||\nBABU RAJA का 2019 का बड़ा सांग || सेजिया पर गरदा उड़वाले ||\n#सौतिनिया के नममा सपनमा में धरेला# स्मिता सिंह, व्हाटएप्प वायरल वीडियो 2017 एक बार जरूर देखे|\nRCM Music isadream of all Bhojpuri singer. ****** इस वीडियो का Free MP3 Download करने के लिए हमारा Mobile APP MP3BAJAO Playstore से डाउनलोड करे या इस लिंक पर क्लिक करे :- https://goo.gl/CsZDkP ****** Website: www.rcmmusic.com ***** RCM Music isadream of all Bhojpuri singer. अगर आप हमारे वीडियो को पसंद करते है तो PLZ चैनेल को यहाँ SUBSCRIBE करें :- https://www.youtube.com/channel/UCLnDTo0igOTjP6l3dT_tkDg ******************************* Title: Man Lagat Naikhe Sarural Me Singer: Smita Singh Lable: RCM Music Artist: Diwakar (Prem) & Soniya Lyrics: Adit Raj Music: Shiv Manmohi Phone: 011-22487006 ******************************\nजबन हमरा चाही तउन मिलते नइखे भऊजी रे #Jaban hamara chahi taban..# New funny bhojpuri video 2016\nHD Kaamwali ( कामवाली ) !!! New Hindi Love Story\nSDEPL India Bhojpuri\nBlero ft. Uki - Ta ha gojen\nMonalisa&#039;s hot dance moves on Kamariya song; Watch Video\nUNCUT: Rakhi Sawant's FUNNY INTERVIEW With Hubby-To-Be Deepak Kalal\n2017 के Suparhit Top गाना.- करवलअ जवानी के बिमा.New Bhojpuri Hit Songs. Swaminath Goswami\n2017 के हिट वायरल वीडियो #दरभंगा जिला डाल के हिला देला किल्ला# अनीता सिवानी के एक बार जरूर देखे|\nThe surprising health benefits of cinnamon\n#बोलोरो के चाभी से खोदे नाभि# नितीश पांडेय का सुपर हिट आर्केष्टा वायरल वीडियो 2017 एक बार जरूर देखे


उत्तर प्रदेश के खबर, शनिचर 27 अगस्त का दिने – टटका खबर\nलखनऊ में पुलिस एगो आदमी के एक लाख रुपिया के नकली नोटन का साथे गिरफ्तार कइले बिया.\nअन्ना हजारे के समर्थन में उत्तर प्रदेश में व्यापारी दुकान बंद कइले.\nराज्य में कोचिंग चलावे वाला सरकारी शिक्षक लोग पर कार्रवाई कइल जाई. ई बाति माध्यमिक शिक्षा विभाग के निदेशक संजय मोहन बांदा में कहले. साथ ही शिक्षक लोग के इहो निर्देश दिहल गइल बा कि विद्यार्थियन के गतविधियन पर नजर राखे लोग इ होम वर्क दिहल करे.\nसपा अपना जिला आ नगर इकाईयन के अध्यक्ष के नाम काल्हु घोषित कर दिहलसि आ ओह लोग से कहलसि कि जल्दी से आपन आपन समिति बना के मंजूरी खातिर राज्य इकाई के भेजो.


संगीत कॉलेज – टटका खबर\nबिहार के हर जिला में संगीत कॉलेज\nबिहार के कला संस्कृति आ नवही मामिलात के मंत्री शिवचन्द्र राम काल्हु पटना में पत्रकारन के बतवलन कि राज्य के सगरी जिलन में संगीत क़लेज खोलल जाई. आ पटना के भारतीय नृत्य कला मंदिर में संगीत विशंवविद्यालय का स्थापना कइल जाई. एह काम ला पहल शुरू हो गइल बा.


टटका खबर, बुध ७ मार्च २०१२ | Anjoria's Weblog\nटटका खबर, बुध ७ मार्च २०१२\nPosted on मार्च 7, 2012 by Anjoria\nअखिलेश यादव के नाम मुख्यमंत्री खातिर सामने आइल. संसदीय दल का बइठक का बाद अब विधायक दल का बइठक में आखिरी फैसला लिहल जाई.\nमायवती आपन इस्तीफा राज्यपाल के सँउप दिहली. बाद में कहली कि कांग्रेस आ भाजपा का चलते उनुकर हार भइल काहे कि ई लोग सवर्ण वोट काट लिहल. अपना हार खातिर मीडियो के दोषी ठहरवली मायावती. इहो कहली कि मुसलमान भाजपा आवे का डर से सपा के वोट दे दिहले.\nहार पर विचार करे खातिर भइल बइठक का बाद कांग्रेस अध्यक्षा सोनिया गाँधी कहली कि हार के असल कारण रहल कि उम्मीदवार सही ना रहले. बाकिर ई ना कहली कि चुनल के उम्मीदवारन के. यूपी का बारे में कहली कि ओहिजा संगठन कमजोर बा बाकिर इहो ना कहली कि पिछला कई साल से राहुल संगठन बनावे में लागल रहलन.\nसोनिया गाँधी के कहना बा कि हाल के विधानसभा चुनाव परिणाम से संप्रग पर कवनो खतरा नइखे बढ़ल.\nबिहार के मुख्यमंत्री नीतीश कुमार कहलन कि यूपी के चुनाव परिणाम राष्ट्रीय दलन खातिर चेतावनी बा कि देश के संघीय ढाँचा से छेड़छाड़ ना करे लोग.\nविद्या बालन के फिल्म डर्टी पिक्चर खातिर बेहतरीन अभिनेत्री के पुरस्कार दिहल जाई. बेहतरीन अभिनेता के पुरस्कार गिरीश कुलकर्णी के मिलल उनुका मराठी फिल्म देओल खातिर.\nराजठाकरे पहिला बार शिवसेना के बिना कवनो शर्त लगवले समर्थन दिहले ठाणे नगरपालिका के मेयर पद का चुनाव में. एकरा बाद मेयर पर शिवसेना के उम्मीदवार आ डिप्टी मेयर पर भाजपा के उम्मीदवार जीत गइले.\nलोकायुक्त का रपट का आधार पर कर्नाटक के मुख्यमंत्री रहल येदियुरप्पा का खिलाफ दर्ज एफआईआर हाईकोर्ट खारिज कर दिहलसि.\nमहाराष्ट्र के आदर्श हाउसिंग घोटाला में मामिला खराब करे का कोशिश में लागल आ आरोपियन से घूस बिटोरे का आरोप में स्पेशल पब्लिक प्रासेक्यूटर मंदर गोस्वामी, इन्कमटैक्स वकील जे के जगियासी, कांग्रेसी विधायक रहल कन्हैयालाल गिडवानी के उनुका बेटा कैलाश समेत गिरफ्तार कर लिहल गइल बा.\nउत्तराखंड के राजनीतिक अनिश्चितता के माहौल बरकरार बा काहे कि कवनो पार्टी के बहुमत नइखे मिलल आ कांग्रेस भाजपा में एके विधायक के अन्तर बा. कांग्रेस चाहत बिया कि सेकूलरिज्म का नाम पर बसपा ओकर समर्थन कर देव.\nआजमगढ़ जिला के चुनाव परिणाम\nअतरौलिया से सपा के डा॰ संग्राम यादव बसपा के सुरेंद्र प्रसाद मिश्र के करीब चउवालीस हजार वोट से हरवले.\nगोपालपुर से सपा के वसीम अहमद बसपा के कमला प्रसाद यादव के तीस हजार वोट से हरवले.\nसगड़ी से सपा के अभय नारायण पटेल बसपा के संतोष कुमार सिंह के दस हजार वोट से हरा दिहलन.\nमुबारक पुर से बसपा के शाह आलम सपा के अखिलेश यादव के नौ हजार वोट से हरवले.\nआजमगढ़ से सपा के दुर्गा प्रसाद यादव बसपा के सर्वेश सिंह सीपू के इकतीस हजार वोट से हरा दिहले.\nनिजामाबाद से सपा के आलम बदीर बसपा के कलामुद्दीन के तेइस हजार वोट से हरवलन.\nफूलपुर पवई से सपा के श्यामबहादुर सिंह यादव बसपा के अबुल कैस आजमी के चार हजार वोट से हरवले.\nदीदारगंज से सपा के आदिल शेख बसपा के सुखदेव राजभर के दू हजार वोट से हरा दिहलन.\nलालगंज से सपा के बेचई सरोज बसपा के हीरालाल गौतम के एगारह हजार वोट से हरवले.\nमेंहनगर से सपा के बृजलाल सोनकर बसपा के विद्या चौधरी के छह हजार वोट से हरवले.\nचंदौली जिला के चुनाव परिणाम\nमुगलसराय से बसपा के बब्बन सिंह चौहान सपा के बाबूलाल के सोलह हजार वोट से हरा दिहले.\nसकलडीहा से निर्दलीय सुशील सिंह सपा के प्रभुनारायण यादव के सात हजार वोट से हरवलन.\nसैयदराजा से निर्दल मनोज सिंह डबलू प्रमासपा के बृजेश सिंह के अठारह सौ वोट से हरवले.\nचकिया से सपा के पूनम सोनकर बसपा के जीतेन्द्र कुमार के नौ हजार वोट से हरा दिहली.\nसंत रविदास नगर के चुनाव परिणाम\nभदोही से सपा के जाहिद जमाल बेग बसपा के रवीन्द्र नाथ त्रिपाठी के सोलह हजार वोट से हरवले.\nज्ञानपुर से सपा के विजय मिश्र बसपा के दिनेश सिंह के चालीस हजार वोट से हरा दिहले.\nऔराई से सपा के मधुबाला पासी बसपा के बैजनाथ गौतम के बाइस हजार वोट से हरवली.\nमिर्जापुर के चुनाव परिणाम\nछानवे से सपा के भाईलाल बसपा के शशिभूषण के नौ हजार वोट से हरा दिहले.\nमिर्जापुर से सपा के कैलाश चौरसिया बसपा के रंगनाथ मिश्र के बीस हजार वोट से हरवले.\nमझवा से बसपा के रमेश बिंद सपा के राजेन्द्र प्रसाद पांडेय के दस हजार वोट से हरा दिहलन.\nचुनार से सपा के जगतम्बा सिहं बसपा के घनश्याम पटेल के सोलह हजार वोट से हरवलन.\nमड़िहान से कांग्रेस के ललितेश त्रिपाठी सपा के सत्येन्द्र पटेल के आठ हजार वोट से हरवले.\nसोनभद्र जिला के चुनाव परिणाम\nघोरावल से सपा के रमेश दुबे बसपा के अनिल मौर्य के पन्द्रह हजार वोट से हरा दिहले.\nरॉबर्ट्सगंज से सपा के अविनाश कुशवाहा बसपा के ई॰रमेश पटेल के छह हजार वोट से हरवलन.\nओबरा से बसपा के सुनील यादव भाजपा के देवेन्द्र शास्त्री के सात हजार वोट से हरवले.\nदुद्धी से निर्दल रूबि प्रसाद सपा के रामनरेश पासवान के सात हजार वोट से हरा दिहली.\nबलिया, गाजीपुर, देवरिया, गोरखपुर, वाराणसी, मऊ , जौनपुर के परिणाम काल्हु दिहल जा चुकल बा.


पहिला छमाही में अव्वल रहले निरहुआ – Anjoria\nसिनेमा भोजपुरी के साल 2013 के पहिला छमाही में जुबली स्टार दिनेशलाल यादव ’निरहुआ’ बॉक्स ऑफिस पर सबले सफल अभिनेता साबित भइल बाड़ें. पिछला छह साल से लगातार निरहुआ सिनेमा भोजुपरी के सरताज बनल बाड़ें. एह छमाही में उनकर पाँच गो फिलिम रिलीज भइली सँ. सबसे पहिले आइल ’रखवाला’ बिहार, मुंबई आ यू.पी में औसत व्यवसाय कइलसि. फगुआ पर आइल दू गो फिलिम ’दिलेर’ आ ’गंगा जमुना सरस्वती’. ’दिलेर’ जहाँ बिहार में बढ़िया व्यवसाय कइलसि ओहिजे ’गंगा जमुना सरस्वती’ सगरी बिहार, यू.पी आ मुंबई में रिकार्ड व्यवसाय कइलसि आ एह छमाही में सबले अधिका के बिजनेस करे वाली फिलिम रहल. चउथका फिलिम ’बीवी नं. 1’ ठीकठाक व्यवसाय करे में सफल रहल. आखिर में आइल ’वर्दीवाला गुण्डा’ जवन सगरी बिहार में शानदार व्यवसाय कइलसि आ चार हफ्ता लगातार चलत रहल सिनेमाघरन में. यू.पी ओ में एकर वयवसाय बढ़िया रहल.\nसाल 2013 के पहिला छमाही में अपना फिलिमन के शानदार व्यवसाय से खुश निरहुआ एकर पूरा श्रेय अपना दर्शकन के प्यार के देत बाड़ें. अह साल निरहुआ के आवे वाली फिलिमन में ’इज्जत’, ’दुध का कर्ज’, ’जंजीर’ आ ’दुल्हे राजा’ के इंतजार बा.


'बिदेशी बाबू के देसी ठुमका' निर्देशित करीहें श्यामचरण यादव – Anjoria\n'बिदेशी बाबू के देसी ठुमका' निर्देशित करीहें श्यामचरण यादव\nश्याम चरण यादव\nके कहेला कि छलनी में पानी भरा ना सके, बरफ जमला ले आस जगवले राखे क होला. कुछ अइसने उदगार कहे वाला सिंगापुर के चुन्नू सिंगापुरी एके साथ पाँच गो भोजपुरी फिलिम बनावे के एलान कइले बाड़न, हालही में एह पाँचो फिलिमन के मुहुर्त मुंबई के m4u स्टूडियो में करावल गइल. एह पाँचो फिलिमन में अलग- अलग निर्देशक, गीतकार, संगीतकार आ टेक्नीशियन होखीहें जेहसे कि फिल्म निर्माण में कवनो बाधा ना आवे.\nएहमें से एगो फिल्म ‘बिदेशी बाबू के देसी ठुमका’ के निर्देशित करीहें श्याम चरण यादव जिनकर एह फिल्म से बतौर निर्देशक शुरुआत होखत बा. एकरा पहिले ऊ कुछ फिलिमन आ धारावाहिकन के सहायक निर्देशक रहल बाड़ें. फिल्म के लेखक खुद श्यामचरण यादव हउवे आ पटकथा, संवाद मनोज पी.एस.सी. के बा. मुख्य भूमिका में चुन्नू सिंगापुरी, नेहा श्री, धर्मेन्द्र सिंह, प्रेरणा सुषमा, रवि यादव, भाविका देसाई आ बालेश्वर सिंह रहीहें.\n'सर्वश्रेष्ठ गायक' के अवार्ड मिलल अजीत निराला के\n"गैंग्स ऑफ वासेपुर" मनोज तिवारी के धूम मचवलसि


मन्टुलाल बन गइलन सिनेमा भोजपुरी के परेश रावल – Anjoria\nसिनेमा भोजपुरी के परेश रावल कहाए लागल बाड़न अभिनेता मन्टुलाल. अपना बढ़िया अभिनय का बल पर भोजपुरी इंडस्ट्री के सगरी बड़का बैनर संगे काम कर चुकल हास्य अभिनेता के रूप में पहिला पसंद बन गइल बाड़न.\nमशहूर वितरक, निर्माता आ विधायक डॉ. सुनिल, आ निर्देशक सुब्बा राव दिलेर आ प्रेम दिवानी में मन्टु लाल के अभिनय देखके उनुका के भोजपुरी इंडस्ट्री के परेश रावेंल बना दिहले बाड़े. पुरान आ मशहूर निर्माता अभय सिन्हा आ चर्चित निर्देशक अजय श्रीवास्तव अजंन टीवी के होली उत्सव कार्यक्रम में मंटूलाल के कॉमेडी आ एकॅंरिंग, आ यशी फिल्म्स के फिलिम “दुल्हे राजा” में मन्टु लाल के अभिनय देखके कहले कि भोजपुरी इन्डस्ट्री के परेश रावल जइसन हरफन मौला कलाकार मिल गइल मंटूलाल का रूप में. कुशल निर्देशक राजकुमार पान्डेय, निर्माता दिलीप जयसवाल आ अमिताभ चन्द्रा “ट्क ड्राईवर”, “नागीन”, आ “सौगन्ध गंगा मईया के” फिलिमन में मन्टुलाल के अभिनय देखत उनुका के भोजपुरी इन्डस्टी के परेश रावल बतवले रहे.\nत अब देखल जाव कि बडका निर्माता निर्देशकन के आशीर्वाद आ दर्शकन से मिलत जबरदस्त प्यार मन्टुलाल के कवना उचॉई ले ले जात बा. आखिर सभे त इहे कहत बा कि सिनेमा भोजपुरी के एगो हरफनमौला अभिनेता आ बढ़िया इन्सान मिलल बा मन्टु लाल के रुप में.


सिक्ख नरसंहार – टटका खबर\nअपना एगो नेता, इन्दिरा गाँधी, के खून का बदले सिक्ख नरसंहार करे वाली कांग्रेस अब कांग्रेस सहनशील बने के सीख दीहल शुरु कइले बिया. कांग्रेसी आजु अपना मलिकार महतारी बेटा – सोनिया गांधी अउर राहुल गांधी – के अगुआई में दिल्ली में मार्च करे वाली बिया. ओकर कहना बा कि देश में सहनशीलता खतम होखे\nसीबीआई के बार बार कोशिश का बावजूद कि कांग्रेसी नेता जगदीश टाइटलर का खिलाफ सिक्ख नरसंहार का दौरान हत्या के मामिला बंद कर दिहल जाव अदालत सीबीआई के बात ना मनलसि आ कहलसि कि मामिला के जाँच फेर से कइल जाव. एकरा पहिलहू एक बेर सीबीआई एह मामिला के बंद करे के गोहार लगवले रहुवे


केकरा से पंगा ले लिहलसि कांग्रेस – टटका खबर\nApr 22, 2020 अरनब गोस्वामी, कांग्रेस, पालघाट लिंचिंग\nपालघाट में हिन्दू साधुवन के मॉब लिचिंग भइला का बाद तीन दिन ले एह खबर के पता केहू के ना भउवे. प्रशासन के कोशिश सफल हो गइल रहीत अगर सोशल मीडिया पर ओह घटना के विडियो वायरल ना हो गइल रहीत. मौकाएवारदात पर मौजूद कवनो आदमी एह विडियो के शूट कइलसि आ ओकरा बाद एकरा के सोशल मीडिया पर फैला दिहलसि. मजबूरन पोसुआ मीडिया एह घटना के हल्का फुल्का ढंग से देखवलें त जरुर बाकिर जब अरनब गोस्वामी के टीवी चैनल रिपब्लिक भारत एह घटना के मजबूत तरीका से उठवलसि तबसे कांग्रेस परेशान हो गइल बिया. छनछनहट से परेशान कांग्रेस अपना मुख्यमंत्रियन से अरनब गोस्वामी का खिलाफ बयान दिअवलसि बाकिर भुला गइल कि जेकरा साँप के जहर उतारे के मंतर ना मालूम होखे ओकरा साँप का बियर में हाथ ना डाले के.\nएक जमाना से मीडिया के धुरंधर रहल अरनब एह मौका के लपकि लिहले बाड़न आ बाकायदा एकरा के बहस का केन्द्र में बनवले रखले बाड़न. सोशल मीडिया पर अरनब का समर्थन में जोरदार समर्थन हो रहल बा. कांग्रेसो पूरा कोशिश में बिया कि अरनब के गिरफ्तारी के माँग करत ओकर अभियानो चल निकले. बाकिर रिपब्लिक भारत चैनल के सम्हारल अतना आसान नइखे. मुद्दा देश के बहुसंख्यक हिन्दूवन से जुड़ल बा.\nअबहीं ले कवनो अखलाक, कवनो पहलू, कवनो तबरेज के हत्या पर छाती कूट कूट के ओकरा के सांप्रदायिक मसला बनावे बतावे वाला सोनिया परिवार एह घटना के गैर सांप्रदायिक वारदात बतावल चाहत बिया. बटाला कांड पर लोर चुआवे वाला सोनिया परिवार के कवनो बेकत अबहीं ले साधुवन के हत्या पर मुँह नइखे खोलले. जाने जोग बा कि कांग्रेस हमेशा से हिन्दूवन का खिलाफ रहल बिया आ ओकर अस्तित्व मिटावे के हर जतन करत आइल बिया. बाकिर अब हिन्दू समाज एह साँच के देखल शुरु कर दिहले बावे आ कांग्रेस ला ई चिन्ता के बाति बा.


‘वीर बलवान‘ से वितरको बन गइलन निर्माता-निर्देशक हरीश जयसवाल – Anjoria\n‘वीर बलवान‘ से वितरको बन गइलन निर्माता-निर्देशक हरीश जयसवाल\nसिनेमा भोजपुरी के जानल मानल निर्माता-निर्देशक हरीश जायसवाल अब वितरक बन के आपन फिलिम ‘कजरा मोहब्बत वाला‘ क साथेसाथ भोजपुरी में चर्चित आ जबरदस्त स्टंट वाली फिलिम ‘वीर बलवान‘ के बिहार में रिलीज करे जात बाड़न.\n‘वीर बलवान‘ फिलिम के निर्माता बाबू त्यागी आ निर्देशक राजू हउवें. लेखक मनोज टाईगर, सह निर्माता इरशाद खान, आ गीतकार-संगीतकार विनय बिहारी हउवें. मुख्य कलाकार बाड़ें पवन सिंह, शुभी शर्मा, मनोज टाइगर, बृजेश त्रिपाठी आ एयाज़ ख़ान.\nइहो जान जाईं कि निर्माता-निर्देशक आ अब फिल्म वितरक हरीश जायसवाल अपना बेटा प्रणीत जायसवाल के हीरो बना के फिलिम ‘हो गईल बा तोहरा से प्यार सजनी‘ से लांच करीहन. एकर शीर्षक गीते जइसन गीत मशहूर गायक उदित नारायण झा 15 साल पहिले बॉलीवुड के सुपर स्टार शाहरुख़ खान ला गवले रहलें. ‘हो गईल बा तोहरा से प्यार सजनी‘ के गीतकार आ संगीतकार एस. कुमार अउर लेखक मनोज पाण्डेय हउवें.\nहोली के हुड़दंग : लोक साहित्य का संग\nमुंबई का बाद ‘रानी चली ससुराल’ अब बिहार में धूम मचाई\nOne thought on “‘वीर बलवान‘ से वितरको बन गइलन निर्माता-निर्देशक हरीश जयसवाल”\nsumit kumar giri says:\nmy hero pawan singh\nLeaveaReply to sumit kumar giri\tCancel reply


गति - विकिपीडिया\nभौतिकी मे गति, समय जोर कोनो बस्तु के स्थान मे परीवरतन के कहल जाला। गनित मे गति के दुरत्व, वेग, परवेग के भेस मे लउकावल जाला। कोनो बस्तू के गति के निरिक्षण होकरा जोरे एगो परसंग परनाली लगाइके कइल जाला।\nजदि कोनो परसंग परनाली ले देखला प बस्तू के स्थान मे परिवरतन नइखे होखत हेकर माने हई हऽ की ऊ बस्तु असथिर बा। बिना परसंग परनाली के गति के बिबरन ना दिहल जा सकेला। एहिसे ब्राम्हण के सभे बस्तु के गतिमान मानल जा सकेला।\nकोनो चीझा के स्थान, चाहे अस्तिथी मे बदलाव के गति कहल जा सकेला। उदाहरन बदे, केहू तरंग चाहे कवाँटम कन के गति बदे बतिया सकेला। गति के नापे वला मुख्य मात्रा वेगमान हटे। बस्तु के वेगमान होकर भार आउर वेग संगे अधिकावेला। अइसन बेबसथा जेहमे बहरा से कोनो बर ना लागेला, होकर वेगमान समय संगे ना बदलेला, एहिसे कोनो बस्तु के गति बिना ओहपऽ बर लगवले नइखे बदलल जा सकत।\n1 गति के नियम\n1.1 चिरायत बरबिद्या\n1.2 सपेक्ष बरबिद्या\n1.3 क्वांटम मैकेनिक्स\n2 मनुस के ना बूझावे वला गातियन के सूची\n2.3 सूरूज आ गरहा\n2.6 भितारिया देह\n4 गति के परकार\nगति के नियमसंपादन\nमुख्य लेख: बरबिद्या\nभौतिकी मे, भारी बस्तुअन के गति के बरनन दुगो गति के नियम से होखेला। ब्रह्मांड के सभ बड़हन बस्तुअन के गति के बरनन क्लासिकल मैकेनिक्स के परयोग के होखेला आ छोटहन कन सभे के क्वांटम मैकेनिक्स के परयोग के होखेला। गति के तीनिगो नियम न्यूटन दिहले बाड़न।\nपहिलका नियम: कोनो जड़ परसंग परनालि मे, कोनो बस्तु तबले अस्थिर रहेला चाहे एक्के वेग से चलेला, जबले ओहपऽ बहरा से केवनो बर ना लगावल जाला।\nदूसरका नीयम: कोनो जड़ परसंग परनालि मे, बस्तु प लगावल सउँसे बर सदिकन के जोड़ ओह बस्तु के भार m आउर परवेगaके गूना होखेला।: F = ma.\nतीसरका नियम: जवन खानी एगो बस्तु दोसरा बस्तु प बर लगवेला, ओही खानी दोसरका बस्तु पहिलका प बराबर बर बिपरित दिसा ने लगवेला।\nचिरायत बरबिद्या के परयोग बड़हन कनन के गति बतावे ला कईल जाला। आपन दायरा मे की एकदम सटिक परिनाम देवेला। चिरायत बरबिद्या न्यूटनकर गति नियम प निरभर रहेला। ई नियम सभ कोनो चीझ के गति आ ओहपे लागत बर के संबंध देखावेलऽ सन। एखिनी के पहिला हाली आइजक न्युटन जी आपन किताब प्रिंसिपिया नेचुरालिस प्रिंसिपिया मेथेमेटीका मे लिखले रहनी जेवन ५ जुलाई १६८४ के छपल रहे।\nआधुनिक गतीबिज्ञान जेवन की विद्युत्चुम्बकत्व दिया सोध कई के बिकसित भईल बा, ओहमें कुलि वेगन के अँजोरिया के गतिवेग संगे भागा लगाई के देखावल जाला। हेकरे के बिशेस सापेक्षता कहल जाला।\nक्वांटम मैकेनिक्स कर छोटहन कन सभ के गति के बुझे जाने बदे परयोग होला। हेकर परयोग अती तरलता खानी जरूरी आ अबुझ चीजन के बूझे बदे कईल जाला।\nमनुस के ना बूझावे वला गातियन के सूचीसंपादन\nब्रह्माण्ड के आउर सभ बस्तुअन खानी हरदम गति मे रहेला बाकिर एह सभ के अलावे कुछु अइसनो अइसनो गति होला जेकरा देखल ना जा सके चाहे देखल कठिन होखेला।\nकाल-अवकाश के छितरे के कारन ई हऽ की ब्रह्मांड के हर चीझ एगो रबर बैंड खानी छितरऽता। ई गति अस्पष्ट बा आ भौतिक नईखे।\nबहुते बैज्ञानिक ई मानेलन कि आकाशगंगा ब्रह्माण्ड में घुरऽता जेकर गति ६०० km प्रति सेकेंड हवे।\nसूरूज आ गरहासंपादन\nसूरूज आकाशगंगा जोरे घुरऽता आ सूरूज के चहुदिसी मय गरहा सभ घुरेलऽसन।\nधरती आपन अक्ष प घुरेले, दिन आ रात हेकरा परमानित करेला। धरती सूरजो के चारो देने घूरेले आ एक बरिस मे आपन एक घुमरि पुरावेले।\nप्लेट टेक्टॉनिक्स के सिधांत कहेला की महादीप सभ धरती के सतह प गति मे बाड़ऽसन।\nमनुस के जियरा निरंतर काज करत रहेला।\nमुख्य लेख: अँजोरिया के गतिवेग\nअंजोरा 299,792,458 m/s के गति से चलेला, निर्यात मे एहसे तेज कूछुवो ना चले। हेकर संगे अँजोरिया के गति परसंग परनाली प निरभर ना करे।\nगति के परकारसंपादन\nसरल आवर्त गति: पेंडुलम के गति।\n↑ Tyson, Neil de Grasse; Charles Tsun-Chu Liu; Robert Irion (2000). The universe : at home in the cosmos. Washington, DC: National Academy Press. ISBN 978-0-309-06488-0.\nई भौतिकी से संबंधित लेख एगो आधार बाटे। जानकारी जोड़ के एकरा के बढ़ावे में विकिपीडिया के मदद करीं।\nई लेख विकिप्रोजेक्ट भौतिकी का हिस्सा हवे।\n"https://bh.wikipedia.org/w/index.php?title=गति&oldid=663232" से लिहल गइल\nLast edited on 21 नवंबर 2019, at 19:28\nएह पन्ना पर आखिरी बेर संपादन 21 नवंबर 2019 के 19:28 बजे भइल रहल।


साहित्यम्: भोजपुरी गजल - मन में नेह के तार बहुत बा - देवेंद्र गौतम\nभोजपुरी गजल - मन में नेह के तार बहुत बा - देवेंद्र गौतम\nमन में नेह के तार बहुत बा\nई नदिया में धार बहुत बा\nगर्दन पर तलवार बहुत बा\nपर्चो भर अख़बार बहुत बा\nके अब केकर दुःख बाँटेला\nआपस के व्यवहार बहुत बा\nमिल जाए त कम मत बुझिह\nचुटकी भर संसार बहुत बा\nकाहें गाँव से भागत बा’ड़\nगाँव में कारोबार बहुत बा\n:- देवेन्द्र गौतम\nपर 2:26 pm\nलेबल: ग़ज़ल, भोजपुरी गजल, Devendra Gautam, ghazal, Shayri, V\nउमा बुध नव॰ 12, 01:21:00 am 2014\nप्रयास त शैशव नइखे बुझाता. भोजपुरियो में ओहि लेखा जाइब रउआ..हमरा बुझाता व्यवहार के जगह बेवहार होइ. काहे कि जेह हिंदी के संभ्रांतता से अलग हटे खातिर भोजपुरी के रस्ता बन-ता ऊ लोक के रस्ते जाई, अभिजन के रस्ते ना...ओइसे रउआ जे बूझीं...


भाई खातिर बहिन के घरौंदा – Anjoria\nNov 2, 2010 घरौंदा\nमोर भईया बसेलें महंगा मनेर,\nले ले अइह हो भईया कुलिया-चुकियावा !\nहमरा हीं देशे बहिनी कुलिया महंग भइले,\nछोड़ देहूं ए बहिनी कुलिया-चुकियावा !\nनाहिं छोडबो हो भईया कुलिया-चुकियावा ,\nभरत बानी हो भईया तोहरो बधईया !\nजगमग-जगमग रोशनी में लोक-गीत से घर-आँगन गूंज रहल बा. आँगन के एगो कोना में छोटी-मुकी घरौंदा बनल बा. घरौंदा के घेर के बईठल लइकी लोग कुलिया-चुकिया भरत बाड़ी.\nऊ लोग एकरा माध्यम से ईश्वर से अपना भाई के मंगल कामना करत बाड़ी. आखिर घरौंदा का चीज ह, आ जनमानस में एकर काहे एतना महत्ता बा ? घरौंदा यानि कि छोटी-छोटी लईकीन के बनावल छोटी-चुकी घर. खेल-खेल में बनावल ई घरौंदा खाली तेवहार के प्रतीक मात्र न ह. ई त हमार लोक -संस्कृति के यादो ताजा करेला. बदलत माहौल में आज घरौंदा अलग-अलग वेष में बाजार में आ गइल बा. बाकिर ई घरौंदा बाजार के अनुरूप व्यवसायिक लोगन के हाथे बनल बा, जेकरा में लोक -संवेदना के झलक कम बा.\nदीपावली के कई दिन पहिलही से घरौंदा बनावे के शुरुआत हो जाला. छोटी-छोटी लईकीन लोग अपना-अपना कल्पना के मूर्तरूप देवे लागेली जा. घरौंदा के स्वरुप कइसन आ केतना सुन्दर बा ई एह बात पे निर्भर करता कि केकर कल्पनाशीलता कइसन बा. घरौंदा बनवला के बाद अलग-अलग रंग से रंगल जाला आ ओह पर तरह- तरह के चित्र उकेरल जाला. हाथी, घोडा, चिरई. त कहीं फूल-पत्ती से घरौंदा सजावल जाला. रंग में मुख्य रूप से गेरू, नील, चूना आ सेम के पतई से बनावल गइल रंग होखेला. दीपावली के रात में घरौंदा के अन्दर आ बाहर रंग-बिरंग के मोमबती आ दीया जरावल जाला. बहिन लोग धान के लावा आ घोड़वा मिठाई से भरल चुक्का आपन भाई के परसादी के रूप में देवेली जा, जेकरा के भाई लोग बड़ा प्यार से स्वीकार करेला.\nघरौंदा बनावे आ कुलिया-चुकिया भरे के परंपरा सदियन से पीढ़ी दर पीढ़ी चलल आवऽता. बरिसन से एह परंपरा के निर्वाह कइल जाता. .यदि कलात्मक नजर से देखल जाव त ई सउँसे कला के एगो समहर रूप बा. स्थापत्य- कला, भिति-चित्र, साज-सज्जा वगैरह घरौंदा में भरपूर समाईल बा. घरौंदा आदिम संस्कृति के एगो अइसन उपहार बा जवन आजुओ भारतीय संस्कृति के हिस्सा बनल बा .\n3 thought on “भाई खातिर बहिन के घरौंदा”\nVery senti true story.\nI am totally touched by ur story.\nAisi achi achi stories likhte rahiye o.p. sir.\nBhaute achcha likhat ho! Mehnat rang laai tohaar!


भोजपुरी मातृभासाई अस्मिता के खोज – Hum Bhojpuria\n' भाषा ' के ' भासा ' लिखल देख के बिदकी जन। भोजपुरी के उचारन के दिसाईं इहे सही बा। भोजपुरी में भाषा के भासा बोलल आ लिखल जाला। काहे कि ई बैदिक परम्परा से आइल देसी प्राकृत भासा ह। प्राकृत मतलब बोले भा उचारे के प्रकृति आ प्रवृत्ति के हिसाब से लिखाए वाली ना, लिखाए वाला भासा। कवनो भासा में लिंगो ओह भासा-भासी जनसमूह के बेवहार से तय होला जइसे-संस्कृत के पुलिंग 'आत्मा' हिन्दी में स्त्रीलिंग हो जाला। हिन्दी के स्त्रीलिंग 'चर्चा' आ 'धारा' उर्दू में पुलिंग हो जाला। खैर, इहाँ बात होत रहल ह भाषा आ भासा के, त ऋग्बेद के 7/7/4 आ 8/23/5 में 'अभिख्या भासा बृहदा ' क के प्रयोग भइल बा आ भाषा चाहे भासा ' भाष् ' चाहे ' भास् ' धातु से बनल बा। जवना के अर्थ होला- ब्यक्त वाक् मतलब समुझे-बूझे जोग बोलल। संस्कृतो में लिखल बा कि ' भास् व्यक्तायां वाचि।' एह से भोजपुरी में भाषा के भासा चली। अइसहूं भोजपुरी के उचारन में अकसरहाँ जुड़वा ब्यंजन के बेवहार ना होला चाहे होइबो करेला त संस्कृत आ हिन्दी के प्रभाव से होला, ओही तरह से भोजपुरी में ण, श आ ष के जगे न, स आ ख के उचारन होला। जवना के बारे में आगे बात राखल जाई। अबहीं असली मुद्दा मातृभासा के बा।\nभोजपुरी हमार मातृभासा ह, मात्र भासा ना ह। मातृभासा मतलब हमरा आ हमरा मतारी द्वारा अपनावल हमरा पैतृक परिवार आ पड़ोस के कम से कम तीन-चार पीढ़ी के पारंपरिक संस्कार-पारिवारिक बेवहार के भासा। हमरा जिनगी के ऊ पहिल भासा,जवन हम अपना मतारी के गर्भ में पलात-पोसात छठे-सतवाँ महीना से सुभद्रा के अभिमन्यु जइसन महसूसे लगनीं आ जनम लिहला के बाद मतारी आ परिवार-पड़ोस के गोदी में तुतरात 'तूती' के रूप में पाके अबोध से सबोध भइनीं। सबोध भइला के बाद जिनगी के ओही पहिल भासा के जरिए आगे के जीवन सुखमय जीये खातिर आउर-आउर भासा के सिखनीं, पढ़नीं, लिखनीं आ अपनवनीं। एह तरह से बाद के अरजल हर उपयोगी भासा के मातृभासा भइल हमार भोजपुरी। एह तरह से हमरा खातिर भोजपुरी भासा हमरा अरजल हिन्दी, संस्कृत, अंगरेजी आदि हर भासा के मातृभासा बा।\nसाँच कहीं त पुरान भारतीय वाङ्मय में ' मातृभासा ' जइसन कवनो सब्द नइखे। ई अंगरेजी का 'मदरटंग' के हिन्दी अनुबाद ह। ऋग्वेद का एगो ऋचा में कहल गइल बा - ' इला सरस्वती मही तिस्त्रो देवीर्मयोभुव:। ' पच्छिम के बिद्वान एकर अंगरेजी में उल्था कइलें - ' वन शुड रेस्पेक्ट हिज मदरलैंड, हिज कल्चर एंड हिज मदरटंग, बिकौज दे आर गिभर्स ऑफ हैप्पिनेस।' ( One should respect his motherland, his culture and his mothertongue, because they are givers of happiness.\nएह अनुबाद में ' सरस्वती ' मतलब ' बानी ' खातिर ' मदरटंग ' माने मातृभासा सब्द के पहिला बेर प्रयोग भइल। बच्चा का मतारी के भासा के मातृभासा कहल गइल। जवना से कई गो सवाल खड़ा हो गइल; जइसे- जदि बच्चा के जनम देते ओकरा मतारी के मृत्यु हो जाए तब ओह बच्चा के मातृभासा का होई?, बच्चा का मतारी के मातृभासा ओकरा बिआह के पहिले ससुरार का परम्परागत पारिवारिक भासा से अलग होखी तब ओह बच्चा के मातृभासा का होई? आदि। तब पच्छिम के भासाविद् लोग कहल कि बच्चा के मतारी, बाप सहित ओकरा परिवार आ पड़ोस के परम्परागत बेवहारिक बोली भा भासा के ही ओह बच्चा के पहिल भासा, निज भासा, स्वभासा भा मातृभासा कहल जाई। जवना में ऊ बच्चा तुतरात अबोध से सबोध होखी आ ओही सीखल-अरजल पहिल पारिवारिक भासा के माध्यम से जीवन-जगत से जुड़ल जानकारी अउर दोसर भासा सबके बोले, पढ़े आ लिखे के काबिल बनेला। एह से ओह बच्चा के उहे परम्परागत पारिवारिक भासा ओकर मातृभासा कहाई। एकर पच्छिम के बिद्वान लोग अंगरेजी में कहल- " द टर्म ' मदरटंग ' शुड बी इंटरप्रेटेड टू मीन दैट इज दि लैंग्वेज ऑफ वन्स मदर। इन सम पैटर्नल सोसाइटीज, दि वाइफ मूव्स इन विथ द हस्बैंड एंड दस मेय हैव ए डिफरेंट फर्स्ट लैंग्वेज, ऑर डायलेक्ट, दैन द लोकल लैंग्वेज ऑफ द हस्बैंड, येट देयर चिल्ड्रेन यूजुअली वनली एस्पीक देयर लोकल लैंग्वेज। ऑनली ए फ्यू विल लर्न टू एस्पीक मदर्स लैंग्वेज लाइक नैटिव्स। मदर इन दिस कन्टेक्स्ट प्रोबेब्ली ओरिजनेटेड फ्रौम द डिफिनिशन ऑफ मदर एज सोर्स, ऑर ओरिजिन; एज इन मदर कन्ट्री ऑर लैंड।------ इन द वर्डिंग ऑफ द कोस्चन ऑन मदरटंग, द एक्सप्रेसन ' एट होम ' वाज एडेड टू एस्पेसिफाई द कान्टेक्स्ट इन विथ द इंडिविजुअल लर्न्ड द लैंग्वेज।"\n« स्व. शैलजा कुमारी श्रीवास्तव – एक परिचयईंटा क जबाब पत्थर »


इजराईल पर लगातार कुदरत का कहर ...! - Social Diary\nUnlabelled इजराईल पर लगातार कुदरत का कहर ...!\nइजराईल पर लगातार कुदरत का कहर ...!\nby social diary on November 30, 2016\nइसराईल पर अज़ाब-ए-इलाही का क़हर नाज़िल हुआ है, हाएफा शहर पूरी तरह आग के अज़ाब की लपेट में है, 60 साल से भी ज्यादा अरसे तक हज़ारों मज़लूम फिलस्तीनी मुसलमानों को बेघर करने वाले यहूदी ज़ालिम एक झटके मे खुद बेघरहो गए….\nहाएफा शहर इसराईल का तीसरा बडा शहर है, जिसकी आबादी 60,000 से ज़्यादा है, जो मुकम्मल तरह से आग से घिरा हुआ है, अब तक 300 से ज़्यादा यहूदियों के जलकर मरने की खबर आ रही है,जबकि इंटरनेशनल बिकाऊ मीडिया इसे छिपाने की कोशिश में है\nइन सब में एक हैरान कर देने वाली खबर यह भी है फिलिस्तीन ने भी एक राहत बचाव टीम भेज दिया है, लाखो बेगुनाह फिलिस्तीनी मुसलमानों का क़त्ल ए आम करने वाले नितिन याहू को लगता है कि ये आग भी फिलिस्तीनी आतंकवादों द्वारा लगाई गई है,लेकिन उस लईन को इस बात का इहसास भी नहीं है कि जब जुल्म हद से बढ़ जाता है तो अल्लाह ताला छोटे छोटे झटके देते हैं, और फिर जब फैसला कुन अज़ाब आता है तो चंद लमहों में पूरी सलतनत तबाह हो जाती है,\nअल्लाह ताला से दुआ है कि ग़ासिब ईस्राईल को कैफर ए किरदार तक पहुंचाए, और जल्द ही फिलिस्तीनियों को और हमारे क़िबला ए अव्वल को यहूद से पाक करदे,आमीन\nBy social diary at November 30, 2016


शार्क - विकिपीडिया\nसमय बिस्तार: लुडफोर्डियन-वर्तमान, 425–0Ma\nऊपर बाएं से घड़ी के दिसा में: स्पाइनी डॉगफिश, जापानी सॉशार्क, व्हेल शार्क, ग्रेट वाइट शार्क, हार्न शार्क, फ्रिल्ड शार्क, स्कैलूप्ड हैमरहेड आ ऑस्ट्रेलियाई एंजेलशार्क\nशार्क मछरी सभ के एगो कुल खानदान ह जेकरा भीतर कई ठे प्रजाति के शार्क होलीं। शार्क सभ के बैज्ञानिक रूप से सेलाचीमॉर्फ़ा (Selachimorpha) चाहे सेलाची (Selachii) क्लाड में रखल जाला। इनहन के शरीर में हड्डी ना होले बलुक ओकरे जगह कार्टिलेज होला जे एक किसिम के रबर नियर लचकदार बाकी मजबूत चीज हवे जे हड्डी के काम करे ला।\nशार्क सभ के लगभग 350 अलग-अलग किसिम पावल जालीं, जइसे कि ग्रेट वाइट शार्क आ व्हेल शार्क। पुराना ज़माना के फॉसिल रिकार्ड से पता चले ला कि शार्क सभ एह धरती पर करीब 420 मिलियन बरिस पहिले से मौजूद बाड़ी, जब सुरुआती सिल्यूरियन काल रहे तबसे ले के अबतक ले। ग्रेट वाइट शार्क सभसे बड़हन साइज के शार्क होखे लीं।\nज्यादातर शार्क सभ शिकारी होली, मने की ऊ शिकार करे लीं आ समुंद्री छोट मछरी, मैमल आ अउरी समुंद्री जीव सभ के मार के खालीं। हालाँकि, सभसे बड़ शार्क सभ व्हेल नियर, क्रिल सभ के खालीं। आम तौर पर ई मानल जाला कि शार्क चुपचाप शिकार करे लीं आ "साइलेंट-किलर" होखे लीं, बाकी हाल के अध्ययन में ई पता लगावल गइल बा कि ई अपना गला से मद्धिम गुरगुराहट के आवाज निकाले लीं जे इनहन के स्केल्स (सांस लेवे वाला छेद) से हो के गूँज पैदा करे ला। जादेतर शार्क सभ ठंढा खून वाला जीव होली बाकी कुछ बड़ शार्क सभ जइसे कि ग्रेट वाइट शार्क आ माको शार्क सभ कुछ हद तक गरम खून बाली होखे लीं।\n↑ "Selachii (shark)". The Paleontological Database (PBDB). Archived from the original on 2018-07-10. Retrieved 2018-07-10.\nई जानवर-संबंधित लेख एगो आधार बाटे। जानकारी जोड़ के एकरा के बढ़ावे में विकिपीडिया के मदद करीं।\n"https://bh.wikipedia.org/w/index.php?title=शार्क&oldid=680705" से लिहल गइल\nएह पन्ना पर आखिरी बेर संपादन 15 अक्टूबर 2020 के 05:02 बजे भइल रहल।


सतुआन - विकिपीडिया\nधार्मिक, सांस्कृतिक, बसंत के तिहवार\nमनावे के तरीका\nसतुआ आ अउरी बिबिध चीज दान कइल\nहिंदू कैलेंडर के हिसाब से\nसतुआन भोजपुरी संस्कृति के काल बोधक पर्व ह। हिन्दू पतरा में सौर मास के हिसाब से सुरूज जहिआ भूमध्य रेखा (बिसुवत रेखा) से उत्तर के ओर जाले तहिये ई पर्व मनावल जाला। एह खगोलीय घटना के मेष संक्रांति कहल जाला; काहें से कि एही दिन सुरुज मेष राशि में प्रवेश करे ला। एहि दिन से खरमास के भी समाप्ति मान लिहल जाला।\nउत्तर प्रदेश के पूर्वांचल, बिहार आ नेपाल में ई परब मनावल जाला; खास क के गाँव देहात के इलाका सभ में। एह दिन सतुआ खाइल जाला आ सतुआ, घइली में भरल पानी आ अउरी बिबिध चीज, गुड़, लोटा छाता इत्यादि दान कइल जाला।\nमेष संक्रांति[संपादन करीं]\nआकासमंडल में सुरुज के आभासी रस्ता के बारह बरोबर हिस्सा में बाँट के उनहन के राशि के नाँव दिहल गइल हवे। मेष राशि इनहन में पहिला राशि हवे। जेह दिन सुरुज हिंदू कलेंडर के हिसाब से मीन राशि छोड़ के मेष राशि में प्रवेश करे ला ओही दिन के मेष संक्रांति कहल जाला।\nअइसे त सुरुज के अयनचलन के कारन वर्तमान समय में सुरुज 21 मार्च के आसपास मेष राशि में प्रवेश करे ला; जहिया दिन-रात बरोबर होखे ला। बाकी भारतीय निरयन पद्धति में ई 13-14 अप्रैल के पड़े ला। एह दिन के भारत में अलग-अलग हिस्सा में अलग अलग नाँव से तिहुआर के रूप में मनावल जाला।\nयूपी, बिहार में एकरा के सतुआन के रूप में मनावल जाला जबकि पंजाब में ई बैसाखी कहाला आ आसाम में बिहू के नाँव से मनावल जाला। तमिलनाडु में पुथांडू आ बंगाल में नया साल के शुरूआत पोहिलो बोइसाख एही मेष संक्रांति के पड़े मनावल जाला।\n↑ 1.0 1.1 K, Sushma (14 मई 2020). Bhartiya Etihaas (Hindi में). BlueRose Publishers. पहुँचतिथी 28 मार्च 2022.\n↑ Mishra, Vidyaniwas (1 जनवरी 2009). Hindi Ki Shabd Sampada (Hindi में). Rajkamal Prakashan. ISBN 978-81-267-1593-0. पहुँचतिथी 28 मार्च 2022.\n↑ "mesh sankranti : मेष संक्रांति क्या है,जानिए महत्व". hindi.webdunia.com (Hindi में).\nहिंदू पतरा के अनुसार परब-तिहुआर\nचेती चाँद (सिंधी)\nगुडी पडवा (मराठी, कोंकणी)\nपना संक्रांति (ओडिया)\nपोहेल बोइसाख (बंगाली)\nयुगादि (तेलुगु, कन्नड़)\nश्रावण पुत्रदा एकादशी\nपौष पुत्रदा एकादशी\nहिंदू धर्म संबंधी बिसय\nदर्शन आ बिचार\nधारा अ मत-मतांतर\nग्रंथ आ पुस्तक\nअउरी दूसर कुल\nआश्रम (हिंदू धर्म)\nगुरु, संत, बिचारक\nहिंदू अध्ययन बिसय\nदेस अनुसार हिंदू धर्म\nई हिंदू धर्म-संबंधी लेख एगो आधार बाटे। जानकारी जोड़ के एकरा के बढ़ावे में विकिपीडिया के मदद करीं।\n"https://bh.wikipedia.org/w/index.php?title=सतुआन&oldid=715046" से लिहल गइल\nअप्रैल के परब-तिहुआर\nCS1 Hindi-भाषा स्रोत (hi)\nगायब जानकारी के साथ ज्ञानसंदूक छुट्टी\nज्ञानसंदूक छुट्टी के इस्तेमाल वाला लेख\nज्ञानसंदूक छुट्टी (अउरी दूसर)\nहिंदू धर्म आधार\nएह पन्ना पर आखिरी बेर संपादन 13 अप्रैल 2022 के 12:42 बजे भइल रहल।